١٦ی ئۆكتۆبەر و دەرهاویشتەكانی | ROJnews\n١٦ی ئۆكتۆبەر و دەرهاویشتەكانی\nچوؤرشەممە, 17 أكت 2018 - 09:45\nساڵێك بەسەر ڕووداوەكانی ١٦ی ئۆكتۆبەردا تێپەڕدەبێت، لەو ڕۆژەدا كورد زیاتر لە ٥١% خاكی باشوری كوردستانی لەدەستدا و كەركوك و ناوچە دابڕێندراوەکان كەوتنە دەستی سوپای عێراق و حەشدی شەعبی، تا ئێستا و ماوەی ساڵێكە حوکمی سەربازیی لەو ناوچانە بەردەوامە و لە ژێر دەستی سوپا و حەشدی شەعبییدان.\nڕۆژنیوز لەم دۆسیەیەدا تیشك دەخاتە سەر ڕووداوەكانی ناوچە دابڕێندراوەکان، ڕووداوی ١٦ی ئۆكتۆبەر و كاریگەریی و دەروهاویشتەكانی لە كەركوك و ئەو ناوچانەی تر كە سوپای عێراق و حەشدی شەعبی دەستیان بەسەردا گرت.\nكەركوك بە یەكێك لە كۆنترین شارەكانی کوردستان و ڕۆژهەڵاتی ناوڕاست دادەنرێت، مێژووكەی دەگەڕێتەوە بۆ پێنج هەزار ساڵ پێش ئێستا، لەڕووی سامانی سروشتیی و بەتایبەت نەوتەوە، بە یەكێك لە دەوڵەمەندترین شارەكانی جیهان هەژماردەكرێت، چوار پێكهاتەی سەرەكی لە كەركوك دەژین (كورد، عەرەب، توركمان، ئاشور).\nلەڕووی مەزهەبییشەوە دانیشتوانی شارەكە بەسەر سوننە و شیعەدا دابەش بوون، جگە لە بوونی كوردانی كاكەیی.\nبەپێی سەرژمێرییەك كە لە ساڵی ٢٠١٤ لە ڕێگای فۆرمی خۆراكەوە ئەنجامدراوە، ژمارەی دانیشتوانی كەركوك زیاترە لە ٩٠٠ هەزار كەس، كە نەتەوەی كورد زیاتر ٥٠%ی دانیشتوانی شارەكە پێكدەهێنێت.\nزیاتر لە ٤٠ گەڕەك لە كەركوك بوونیان هەیە، هەرسێ شارۆچكەی (داقوق، دوبز، حەویجە)-ی لەسەرە، هەروەها ١٦ شارەدێ و زیاتر لە ٥٠٠ گوند سەر بە كەركوكن، كە پێكهاتە و نەتەوە جیاوازەكان بەسەر شارۆچكە و شارەدێ و گوندەكاندا دابەش بوون.\nكەركوك بە چوارەم گەورەترین پارێزگا لە عێراق هەژمار دەكرێت، لە ساڵی ١٩٢٧ لە كێڵگەی نەوتی باباگوڕگوڕ دەست بە دەرهێنانی نەوت كراوە، شارەكە خاوەنی چوار كێڵگەی نەوتی گەورەیە كە پێكدێن لە (باباگوڕگوڕ، زەمبور، بای حەسەن، هاڤانا)، بوونی ئەو كێڵگە نەوتییانە و سامانی سروشتی، كەركوكی كردووەتە ناوەندێك بۆ ململانێی هێزە ناوخۆ و دەرەكییەكان.\nلە دوای ڕوخانی ڕژێمی بەعس، كەركوك لە ڕووی ئیدارییەوە سەر بە حكومەتی عێراق بووە، سەرجەم فەرمانگە حكومیەكان سەر بە ناوەند بوون، جگە لە بەڕێوەبەرایەتی پەروەردەی خوێندنی كوردیی، بەڵام كورد بەهێزترین پێكهاتەی شارەكە بووە، بە جۆرێك زۆربەی بەڕێوەبەری فەرمانگە و دامەزراوەكان كورد بوون، هەروەها دۆسیەی ئەمنیی شارەكە لە دەستی كوردا بوو، پارێزگار و سەرۆكی ئەنجوومەن پشكی كورد بوون.\nباڵادەستبوونی كورد لە شارەكە، نەبووە هۆكار بۆ سەقامگیربوونی كەركوك لە ڕووی ئەمنییەوە، ڕۆژانە تەقینەوە و حاڵەتی كوشتن و ڕفاندن تۆمار دەكران، تا ئێستاش ئەو حاڵەتانە بەردەوامییان هەیە.\nلەپێش ڕووداوەكانی ١٦ی ئۆكتۆبەر، پێكەوەژیانی نێوان نەتەوەكان لە ئاستێكی باشدا بوو، نەتەوە و مەزهەبە جیاوازەكان پێكەوە دەژیان، ئەمەش بووبووە جوانترین نمونەی پێكەوەژیانی دیموكراتییانە، وەك نەتەوەكانی كەركوك خۆیان باسی لێوەدەكەن ئەو پێكەوە ژیانە ڕەگی داكوتاوە و هەمیشە وەك برا و خوشک دەژین، ئەو ناكۆكییانەی كە باسی لێوەدەكرێت سیاسییەكان دروستی دەكەن و ئەوان خوڵقێنەری فیتنەوە و ئاژاوەن.\nلە سەرەتای ساڵی ٢٠١٤ و لەگەڵ سەرهەڵدانی چەتەكانی داعش و داگیركردنی شاری موسڵ و بەشێك لە شار و ناوچەكانی باكور و ناوەڕاستی عێراق، بەهۆی بەرگریی نەكردنی سوپای عێراق، چەتەكانی داعش توانیان شارۆچكەی حەویجەی سەر بە كەركوك و شارەدێكانی (زاپ، ڕیاز، ڕەشاد، عەباسیە)ی سەر بە حەویجە بخەنە ژێر كۆنتڕۆڵی خۆیانەوە، وە هەڕەشەی داگیركردنی كەركوكیان دەكرد.\nبۆ بەرگرییكردن لە شاری كەركوك، هێزەكانی پێشمەرگە بە درێژایی سنووری باشور و ڕۆژئاوای كەركوك سەنگەری بەرگرییان لێدا و لە ناوچەكە جێگربوون و بۆ ماوەی زیاتر لە دووساڵ هاوشان لەگەڵ گەریلاكانی هەپەگە و یەكینەكانی ژنانی ئازادی ستار (یەژا ستار) بەرگرییان لە شاری كەركوك كرد و چەندین جار هەوڵی داگیركردنی كەركوكیان لە لایەن چەتەكانی داعشەوە تێكشاند.\nساڵی ٢٠١٧، بڕیاری ئەنجامدانی ڕیفراندۆم لەلایەن هەرێمی كوردستانەوە، كاردانەوەی ناوخۆیی هەرێمی و جیهانیی بەدوای خۆیدا هێنا، حكومەتی عێراق هەڕەشەی توندی لە حكومەتی هەرێم دەكرد، جگە لەوەی كە وڵاتە زلهێزەكانی جیهان دژی ئەنجامدانی ڕیفراندۆم بوون، توركیا زیاد لە جارێك هۆشدارییدا لە ئەنجامدانی ریفراندۆم، ئەمریكاش لەرێگەی ریكس تیلەرسن وەزیری دەرەوەی ئەوكاتیەوە نامەیەكی ئاراستەی مەسعود بارزانی سەرۆكی ئەوكاتی هەرێمی كوردستان كرد، داوایكردبوو ریفراندۆم دوابخات و واشنتۆنیش هەوڵی تەواو دەدات بۆ چارەسەركردنی كێشەكانی نێوان هەرێم و بەغدا، ئەگەر كێشەكانیش وەكو خۆیان مانەوە، دوای ساڵێك هەرێمی كوردستان ریفراندۆمی سەربەخۆیی ئەنجامبدات و ئەوكات ئەمریكا پشتیوانییان دەكات، بەڵام مەسعود بارزانی سوور بوو لەسەر ئەنجامدانی ڕیفراندۆم و بڕیاری دا بە ئەنجامدانی لە ٢٥-ی ئەیلولی ٢٠١٧.\nئەنجامدانی ڕیفراندۆم لە ناوچە دابڕێندراوەکان، یەكێتیی نیشتمانیی كوردستانی كردە دوو بەرەوە، جگە لە نەجمەدین كەریم، پارێزگاری ئەوکاتی كەركوك، یەكێتی لە كەركوك هەر زوو هۆشداری دا لە تێكچوونی دۆخی كەركوك و لەدەستدانی شارەكە.\nئەوكات ڕەوەند مەلا مەحمود، جێگری لێپرسراوی مەڵبەندی دووی یەكێتی لە كەركوك، لەكاتی كۆبوونەوەیەكی حزبە كوردستانیەكانی كەركوك، ڕایگەیاند: میتی توركیا پیلانی تێكدانی دۆخی كەركوكی هەیە و نابێت ڕیفراندۆم لە كەركوك ئەنجام بدرێت.\nلە كەركوك ڕیفراندۆم ئەنجامدرا.\nدوای ڕیفراندۆم، كەركوك بە دۆخێكی ناسەقامگیردا تێپەر دەبوو، ترس و دڵەڕاوكێ باڵای بەسەر كەركوكییەكاندا كێشابوو، بەڵام فەرماندەكانی هێزی پێشمەرگە دڵنیاییان دەدا كە مەترسیی هیچ هێرشێك لەلایەن هێزەكانی عێراق و حەشدی شەعبییەوە بۆسەر كەركوك بوونی نیە.\nلە ڕۆژی ١٤ی ئۆكتۆبەر فەرماندە باڵاكانی پێشمەرگە و سوپای عێراق، لە نزیك گوندی مەكتەب خالید لە باشوری كەركوك كۆبوونەوە، دواتر فەرماندەكانی هێزی پێشمەرگە دڵنیاییان دایەوە هاوڵاتیان كە هیچ مەترسییەك لەسەر كەركوك بوونی نیە، بەڵام شەوی ١٥ لەسەر ١٦ی ئۆكتۆبەر سوپای عێراق و حەشدی شەعبی، لە گوندی بەشیر-ەوە لە سنووری شارەدێی تازە لە باشوری شاری كەركوك دەستیان بە جوڵە كرد بەرەو شارەكە.\nلە چەند شوێنێكی كەم نەبێت، ڕووبەڕووبوونەوە لە نێوان هێزی پێشمەرگە و سوپای عێراق و حەشدی شەعبی ڕووینەدا، لە كاتی ئەو ڕووبەڕووبوونەوانەدا زیاتر لە ٥٠ پێشمەرگە شەهید بوون، ئەو ژمارە کەمە گەریلایەی کە لە سنوورەکەدا بوون هاوشان لەگەڵ هاوڵاتیانی خۆبەخشی سنوورەکە دەستیان بە بەرگریی کرد، بەڵام بەهۆی کەمیی ژمارەیان ناچار بوون پاشکەشە بکەن، هەر لەو ڕۆژەدا لە داقوق هۆگر باران، کادری پارتی کرێکارانی کوردستان-پەکەکە شەهیدبوو.\nلە بەرەبەیانی ١٦ی ئۆكتۆبەر، سوپای عێراق و حەشدی شەعبی بەتەواوەتی كەركوكیان كۆنترۆڵ كرد.\nترسی بەشێك لە كوردانی شاری كەركوك لە سوپای عێراق و حەشدی شەعبی، وای لە بەشێك لە دانیشتوانی كوردی شاری كەركوك كرد شارەكە چۆڵ بكەن، بەو هۆیەوە زیاتر لە ٢٠٠ هەزار كەس ماڵ و حاڵی خۆیان جێهێشت و ئاوارەی هەرێمی كوردستان بوون، بەڵام دوای دوو ڕۆژ، بەشێك لە دانیشتوانی ئاوارەبووی شاری كەركوك دووبارە گەڕانەوە سەر ماڵ و حاڵی خۆیان. لەگەڵ ئەوەدا تا ئێستا نزیكە ٥٠٠ خێزانی كەركوك نەگەڕاونەتەوە بۆ شارەكە.\nدوای ١٦ی ئۆكتۆبەر، جگە لە شاری كەركوك، تەواوی شارۆچكە و شارەدێكانی سەر بەو پارێزگایە، جگە لە شارەدێی قەرەهەنجیر، كەوتە دەستی سوپای عێراق و حەشدی شەعبی.\nلە میانی ڕووداوەكانی ١٦ی ئۆكتۆبەر، نەجمەدین كەریم پارێزگاری ئەوكاتی كەركوك و ڕێبوار تاڵەبانی سەرۆكی ئەنجوومەنی پارێزگا، شارەكەیان بەجێهێشت، دواتر بە فەرمانی حەیدەر عەبادی سەرۆك وەزیرانی عیراق، ڕاكان جبوری وەك پارێزگاری كەركوك بە وەكالەت دەستنیشان كرا، دواتریش ئۆپەراسیۆنی دەستبەسەرداگرتنی كەركوك ناونرا (چەسپاندنی یاسا).\nهەرزوو ڕاكان جبوری، بە پشتگیریی سوپا و هێزە ئەمنییەكان، دەستی كرد بە هەڵمەتی داگیركردنی زەویە كشتوكاڵەكانی كورد لە دەوروبەری كەركوك، هەروەها چەندین فەرمانبەر و بەڕێوەبەری كوردی لە پۆستەكانیان دوورخستەوە، ئەمەش بەوتەی خۆی بۆ پاراستنی هاوسەنگی لە دابەشكردنی پۆستەكانی كەركوك، بۆیە لە دوای ١٦ی ئۆكتۆبەرەوە كورد لە كەركوك دةيان پۆستی باڵای لێسەندراوەتەوە.\nدۆخی ئەمنیی شارەكە و ناوچەكانی دیكەی دەوروبەری لە دوای ١٦ی ئۆكتۆبەرەوە ناسەقامگیرە و دەیان تەقینەوە و حاڵەتی رفاندن و كوشتن ڕوویانداوە و قوربانییان لێكەوتووەتەوە، ناوبەناو چەتەكانی داعش جووڵە و کردداری تیرۆرستیان هەیە و سوودیان لەو بۆشاییە ئەمنییە وەرگرتووە كە لە دەوروبەری كەركوك و بەشێك لە ناوچە دابڕێنراوەكان دروستبووە، بەتایبەت لە داقوق هەڕەشەی جدییان لەسەر گوندە كاكەییەكان دروستكردووە، بەشێوەیەك بەشێك لە دانیشتوانی كاكەیی ئەو ناوچەیە ناچاربوون بەهۆی هەڕەشەكانی داعشەوە گوندەكانیان چۆڵبكەن.\nلە شارۆچكەی خانەقین و شارەدێی گوڵاڵەش داعش بە هەمانشێوە جموجوڵی هەیە و مەترسیی لەسەر دانیشتوان دروستكردووە، هێزە عێراقییەكان چەند جارێك لەناوچە جیاجیاكان ئۆپەراسیۆنی سەربازییان ئەنجامداوە بۆ ڕاوەدوونانی چەتەكانی داعش، هەر ئەو بۆشاییە ئەمنییەیە وای لە كورد كردووە داوا بكات هێزە کوردییەکان بگەڕێتەوە ئەو ناوچانەی لەدوای ١٦ی ئۆكتۆبەرەوە لەدەستیداوە.\nتوركیاش بە بیانوی پاراستنی توركمانەكانی كەركوك، بەناوی پاسەوانەوە هێزێكی ٥٠٠ كەسیی بۆ بەرەی توركمانی پێكهێناوە، كە هەنگاوی لەو شێوەیە ڕۆڵی دەبێت لە ئاڵۆزتركردنی دۆخی كەركوك.\nهەر لە دوای ١٦ی ئۆكتۆبەرەوە، دۆخی خوێندنی كوردی لە كەركوك لەبەردەم مەترسیدایە، بەو پێیەی هەردوو حكومەتی هەرێم فیدراڵ یارمەتیی بەڕێوەبەرایەتیی خوێندنی كوردی نادەن، بۆیە هەم مامۆستایانی خوێندنی كوردی هەوڵدەدەن راژەكانیان بگوازنەوە سەر حكومەتی فیدراڵ، هەم خوێندكارانیش دەیانەوێت خوێندنی كوردی بەجێبێڵن و گرفتی ئەوەیان هەیە دواتر نە لە زانكۆكانی هەرێم، نە لە زانكۆكانی سەر بە حكومەتی فدراڵیش دەتوانن بخوێنن.\nبەم دواییانەش حكومەتی عێراق بڕیاریدا چەند خاڵێكی گومرگی لەنێوان كەركوك و شارەكانی تری هەرێم دابنێت، كە لەئەگەری دانانی ئەو خاڵە گومرگییانە لەرووی ئابوری و داهاتەوە زیان بە خەڵكی هەرێمی كوردستان دەگات و ئەگەری هەیە سەر بۆ بەرزبوونەوەی نرخی شمەك و كاڵا بكێشێت.\nدوای ١٦ی ئۆكتۆبەر كەركوك لەرووی ئیداریشەوە گرفتی گەورەی بۆ دروستبووە. تا ماوەی پێشوو ئەنجومەنی پارێزگای كەركوك كۆبوونەوەی نەدەكرد، بەڵام لە دوو هەفتەی رابردوودا ئەنجومەنەكە دوو كۆبوونەوەی راوێژكاریی ئەنجامداوە، بێ ئامادەبوونی ئەندامانی پارتی دیموكراتی كوردستان لە ئەنجومەنی پارێزگا، بەو پێیەی ئامادە نین بگەڕێنەوە كەركوك، ڕێبوار تاڵەبانی سەرۆكی ئەنجومەنەكەش لە هەولێرە و بەهەمانشێوە ئامادە نییە بگەڕێتەوە كەركوك.\nبەڵام بڕیارە پێكهاتەكانی كەركوك دووبارە دەستبكەنەوە بە دابەشكردنەوەی پۆستە گرنگ و سەرەكییەكانی ئەو پارێزگایە، لەو چوارچێوەیەشدا كورد سوورە لەسەر وەرگرتنەوەی پۆستی پارێزگاری كەركوك و یەكێتی بە پشكی خۆی دەزانێت، پارتیش لەگەڵ ئەوەی هیچ بەرپرس و ئەندامێكی نەگەڕاوەتەوە بۆ كەركوك، بەڵام دەڵێت كاندیدیان دەبێت بۆ پۆستی پارێزگاری كەركوك.\nسەرۆکی هەرێم و سەرۆک وەزیران لە چەندین دەسەڵاتدا بەریەک دەکەون\nسەرۆکی هەرێم و سەرۆک وەزیران، لە چەندین بەندی یاساکاندا، دەسەڵاتەکانیان بەریەک دەکەوێت، ئەوەش ڕەنگە لەچوارساڵی داهاتوودا کێشە و ناکۆکی لەنێوان مەسرور بارزانی و نێچیرڤان...\n٥٦ ساڵ لەمەوبەر بەعس یەکەم کۆمەڵکوژیی لە سلێمانییەوە دەستپێکرد\nڕژێمی بەعس دەستپێکی کۆمەڵکوژییەکانی لەسەر گەلی کورد لە شاری سلێمانییەوە دەستپێکرد و ڕۆژێکی وەک ئەمڕۆی خوێناویی کرد و ٨٢ هاوڵاتیی شارەکەی کۆمەڵکوژ کرد.\n9 يون - 12:37\nدژ بە گۆشەگیریی سەر عەبدوڵا ئۆجالان، ڕێبەری پەکەکە لە ماوەی شەش مانگدا لە باشوری کوردستان بە دەیان جۆر چالاکیی بەڕێوەچوون، کە کاریگەرترینیشیان چالاکیی مانگرتن لە خواردن بوو.\n27 ماي - 11:58\nڕەئوف ئاكرەیی یەکەم ڕۆژنامەنووسی تیرۆرکراوی باشووری کوردستان\n٢٦ ساڵ لەمەوبەر ڕەئوف ئاكرەیی، لە شاری دهۆك، وەک یەکەم ڕۆژنامەنووس و چالاكوانی سیاسی لەلایەن چەند چەكدارێكەوە تیرۆر كرا و تا ئێستاش هیچ كەسێك بە تۆمەتی ئەو تیرۆرە دەستگیر...\n26 ماي - 08:00\n٣٧ ساڵە هێرشەکانی دەوڵەتی تورک بۆسەر باشوری کوردستان بەردەوامە\nماوەی ٣٧ ساڵە دەوڵەتی تورک هێرشی ئاسمانیی و زەمینی دەکاتە سەر خاکی باشوری کوردستان، بەهۆیەوە سەدان هاوڵاتیی بوونەتە قوربانی، لە ئێستاشدا سەرەڕای بوونی زیاتر لە ٢٠ بنکەی سەربازیی...\n23 ماي - 09:26\nلەدوای ١٠٠ساڵ سیاسەتی پارچەکردن بەرامبەر کورد پیادە دەکرێت\nشێخ مەحمودی حەفید، ١٠٠ ساڵ لەمەوبەر ئینگلیزیەکانی لەسلێمانی دەرکرد و یەکەمین حکومەتی خۆی دامەزراند، بەڵام بەهۆی ئەوەی ئینگلیزەکان پێشتر هۆزەکوردییەکانیان لەشێخ مەحمود دوور...\n23 ماي - 08:10


ئاراسته‌ى هاتن و ڕۆیشتن له هه‌رێمه‌وه بۆ به‌غداد گۆڕا\nهاتوچۆی كه‌ركوك شۆفێران ئاگادارده‌كاته‌وه كه به‌هۆی لافاوه‌كه‌ى چه‌ند ڕۆژى ڕابردووەوە زیان به‌ر پردى داقوق كه‌وتووه، بۆیه هاتن و ڕۆیشتن له هه‌رێمه‌وه بۆ به‌غداد له تكریته‌وه ده‌بێت.\nله ڕاگه‌یه‌ندراوێكدا به‌ڕێوه‌به‌رایه‌تیی پۆلیسی هاتوچۆی کەرکوک ئاماژه‌ى به‌وه‌كردووه، “بۆ ماوه‌یه‌كى كاتی هاتن و ڕۆیشتن لە شارەکانی هەرێمی کوردستانەوە بۆ بەغداد و بەپێچەوانەشەوە لەڕێگەی تکریتەوە دەبێت”.\nهۆكاره‌كه‌شی بۆ ئه‌وه گه‌ڕاندووه‌ته‌وه، به‌هۆی لافاوه‌كه‌ى چه‌ند ڕۆژى ڕابردووەوە پردى داقوق زیانى به‌ركه‌وتووه، بۆیه تاوه‌كو پرده‌كه چاکدەکرێتەوە ده‌بێت له‌و ڕێگه‌یه‌وه شۆفێران هاتوچۆبكه‌ن كه به‌نیازن له هه‌رێمه‌وه بڕۆنه به‌غداد.\nڕێگاى هه‌رێم -به‌غداد\nڕۆڵی ئیسرائیل لە كوشتنی سلێمانی دا چی بووە؟\nکێ یەکەم ئۆتۆمبێلی ھێنایە عێراق؟\nنرخی دراوەكان بۆ ئەمڕۆ شەممە لە بازاڕەكانی هەرێمی كوردستان بڵاوکرانەوە، نرخی دۆلار بەراورد بە نرخی پێشووی بەرزبووەتەوە. لە…\nجوتیار عادل: چه‌ندین جار بەغدادمان له‌و بۆشاییه ئه‌منییەی ناوچه كوردستانییه‌كان ئاگاداركردووه‌ته‌وه\nوته‌بێژى حكومه‌تى هه‌رێمى كوردستان ڕایده‌گه‌یه‌نێت، حکومەتی هەرێم چەندین جار حکومەتی فیدراڵی ئاگادارکردووه‌تەوە لەو بۆشاییە ئەمنییانه‌ى کە لە ناوچە…\nلەگەڵ ئەوەی لە زۆرینەی جیهانی ئیسلامیدا ڕۆژی سێشەممە 13 ی نیسان وەک یەکەم ڕۆژی مانگی ڕەمەزان دیاریکراوە، هاوکات…


وه‌زیری وزه‌ی سعودیه رایگه‌یاند کە به هۆی ئه‌و هێرشه‌ی دوێنێ له رێگای فڕۆكه‌ی بێفڕۆكه‌وانه‌وه كرایه سه‌ر دوو کارگەی نه‌وت سه‌ربه كۆمپانیای نه‌وتی سعودیە "ئارامكۆ" به شێوه‌یه‌كی كاتی به‌رهه‌مهێنانی نه‌وت له‌و دوو پاڵاوگه‌یه راده‌گرن.\nعه‌بدولعه‌زیز بن سه‌لمان، وه‌زیری وزه‌ی سعودیه به ئاژانسی فەرمی هه‌واڵی سعودیه‌ی راگه‌یاندووه: کە به هۆی ئه‌و هێرشه‌ی له رێگای فڕۆكه‌ی بێفڕۆكه‌وانه‌وه كرایه سه‌ر کارگه‌کانی بقێق و هەجرەت خرێس سه‌ربه كۆمپانیای نه‌وتی سعودیە "ئارامكۆ" به شێوه‌یه‌كی كاتی به‌رهه‌مهێنانی نه‌وت له‌و دوو کارگه‌یه راده‌گرن، ئه‌و بۆشایی به‌رهه‌مهێنانه‌ش له رێگای نه‌وتی عه‌مباركراوه‌وه پڕده‌كه‌نه‌وه.\nعه‌بدولعه‌زیز ئاماژه‌ی به‌وه داوه، كه به‌پێی زانیارییه به‌راییه‌كان ئه‌و ته‌قینه‌وانه‌ی له ئاكامی هێرشه‌كه‌وه روویانداوه بووه‌ته هۆی وه‌ستاندنی ده‌رهێنانی پێنج ملیۆن و 700 هه‌زار به‌رمیل نه‌وتی خاو (نزیكه‌ی له‌سه‌دا 50ی به‌رهه‌مهێنانی نه‌وتی رۆژانه‌ی كۆمپانیاكه).\nوه‌زیری وزه‌ی سعودیه باسی له‌وه‌شکردووه، كه به هۆی هێرشه‌كه‌وه كێشه‌ی كه‌می سووته‌مه‌نی له بازاڕه‌كانی ناوخۆ رووینه‌داوه و كاره‌كانی دیاریكردنی زیانه‌كانی كۆمپانیاكه به‌رده‌وامن.\nئەردۆغان: دەبێت ئەندامانی ناتۆ پشتگیری لە تورکیا بکەن\nترەمپ پەیامێکی نوێ ئاراستەی کورد و تورکیا دەکات\nفەڕەنساش لەسووریا دەكشێتەوە\nهەڕەشەیەكی دیكە لەترەمپەوە بۆ توركیا


مەکتەبی سیاسیی یەکێتی ڕاگەیەنراوێکی بڵاوکردەوە – تۆڕی میدیایی خەڵک\n2018/06/14 - 12:25 AM\nبەھۆی کۆچی دوایی عەبدولرەزاق فەیلی، یەکێک لە ئەندامانی دەستەی دامەزراندنی یەکێتی، مەکتەبی سیاسیی ئەو حزبە ڕاگەیەنراوێکی بڵاو کردەوە.\nئەمشەو بەھۆی نەخۆشی و لە نەخۆشخانەی فاروق لە شاری سلێمانی، پێنجەمین ئەندامی دەستەی دامەزراندنی یەکێتی کۆچی دوایی کرد.\nسڵاو لە پاكی و بێباكی كاك رەزاق فەیلی


ANF | پاراستنی زمانی زگماکی بە واتای پاراستنی ناسنامەی کۆمەڵایەتی و نەتەوەییە!\nزمان پێوەندیێکی راستەوخۆی لەگەڵ کلتوور هەیە و پاراستنی زمانی زگماکی بە واتای پاراستنی ناسنامەی کۆمەڵایەتی و نەتەوەییە، پەرە پێدانی زمانی زگماکی نیشاندەری حەز و خواستی کۆمەڵگەیە بۆ مسۆگەرکردنی ژێانێکی کوردانە و داهاتووی خۆی.\nیه‌كشه‌ممه, 19 Apr 2020, 17:33\nزمان پێوەندیێکی راستەوخۆی لەگەڵ کلتوور هەیە و پاراستنی زمانی زگماکی بە واتای پاراستنی ناسنامەی کۆمەڵایەتی و نەتەوەییە، پەرە پێدانی زمانی زگماکی نیشاندەری حەز و خواستی کۆمەڵگەیە بۆ مسۆگەرکردنی ژێانێکی کوردانە و داهاتووی خۆی، هەروەها ئاستی تێگەیشتن لە گرینگی زمانی زگماکی بە واتای ئاستی هۆشیاری ئەو کۆمەڵگە هەژمار دەکرێت.\nزمانی کوردی بە هۆکاری جیاواز بە تایبەت لەبەر سیاسەتی ئاسیمیلاسیۆنی داگیرکەران، لە بن مەترسی لە ناوچوونە. هەوڵ دەدرێت لە ڕێگای پاکتاوی زمانەوانیەوە ناسنامەی کۆمەڵایەتی و نەتەوەیی گەلی کوردی پێ لاواز و بێڕەنگ بکرێت. هەر بۆیە گرینگیدان بە فێربوون، بەکارهێنان و پەرەپێدانی زمانی کوردی گرینگ و پێویستە.\nناوەندی کلتووریی و پەروەردەیی مێزۆپۆتۆمیا لە وڵاتی سوێد(یۆتێبۆری) بە مەبەستی پەرە پێدانی زمانی کوردی، چەند خولێکی پەروەردەی رێنووس (ئەلفوبێ و رستەنووسین) بە زاراوەگەلی جیاواز: سۆرانی، کرماجی، کوردی خوارین و هەورامی لە قۆناغی یەکەمدا لە ئاستی سەرەتایی بەڕێوە دەبات.\nخولەکان بە شێوازی ئانڵاین و لە رێگەی نەرمەئامێری زووم، یەک جار لە حەفتەدا و رۆژانی شەممە بەڕێوە دەچێت و لە ئاستی سەرەتاییدا چوار دانیشتن دەخایێنێت.\nلە رۆژی شەممەوە بەرواری ٢٥ی ئاپریل (٦ی بانەمەڕ/٦ی اردیبهشت) خولەکان دەسپێدەکات.\nبۆ ناونووسی و بەشداری کردن لەم خولانەدا لە ڕێگای ئەم لینکەوە فۆڕمی ناونووسی پڕەو بکەن. لە ئەگەری پێویستی بە یارمەتی بۆ ناونووسی دەتوانن لە ڕێگای فەیس بوک و ئیمەیل پێوەندیمان پێوە بکەن و بە زووترین کات وەڵامی ئێوە دەدرێتەوە.\n"بۆ بەکارهێنانی نەرمەئامێری زووم دەسپێک نەرمەئامێری زووم لەسەر مۆبایلەکەتان دانلۆد بکەن، پاشان بۆ هاتنە ناوەوە، ئەو میتینگ ئایدی و پاسوۆردەی کە دواتر بۆتان بەڕێ دەکرێ، لێبدەن. هەروەها لە رێگەی کۆمپیۆتەرەوە کلیک بکەنە سەرئەو لینکەی کە دوای ناونووسی کردنتان بۆتان بەڕێ دەکرێ."\nپەیوەندی کردن بۆ وەرگرتنی زانیاری زیاتر:\nFacebook: Mesopotamia kultur och utbildning center


رۆڵی ساطیع ئەلحوصریی، لە فاشیزمی عوروبە و ناسیۆنالیزمی عەرەبییدا…. کامیار سابیر – Dengekan\nbyKamyar Sabir\tJanuary 14, 2017\tGeneral, Opinion\nرۆڵی ساطیع ئەلحوصریی، لە فاشیزمی عوروبە و ناسیۆنالیزمی عەرەبییدا\nپەند و دەرسی زۆر، بۆ نەوەی نوێی کورد\nPrevious ده‌سه‌ڵاتی پاره .. كارڵ ماركس … وه‌رگێڕانی له ئینگلیزیه‌وه: جه‌مال موحسن\nNext کۆتایی بایکۆت، کۆتایی ناڕه‌زایه‌تیه‌کان نیه! … نوری به‌شیر\nله كۆڵۆمبیا كاتێك كاره‌كه‌رێكی ماڵان و گه‌ریلایه‌ك خه‌ون ده‌كه‌ن به راستی!… عه‌لی مه‌حمود محه‌مه‌د


بێگومان پاش دەست لەکارکێشانەوەى حکومەتەکەى عادل عبد المهدى. بۆشاییەکى سیاسى و ئیدارى لە عێراق دا پەیدا ئەبێ چونکە تەنها کاروبارە ڕۆتینیەکان بەڕێوە ئەبات و هیچى تر..\nبە واتایەکى تر هەمو ئەرک و کارە کۆنەکان کەڵەکە ئەبن و ئەرک و کاری نوێی وڵات/ یش ڕائەوەستێ. لەم دو حاڵەتەیش دا ئەگەر بۆشاییە سیاسیەکە درێژە بکێشێ لە هەمو ئاستێک ئەبێ بە مایەى گیروگرفتی نوێ و هێندەى تر بارودۆخەکە ئاڵۆز ئەکات...\nوەک ئاشکرایە خۆپیشاندەران داواى پێک هێنانی حکومەتێک ئەکەن, دور بێ لە دەستى لایەن و پارت و کەسایەتیە سیاسیەکانى پێشوو. واتە سەربەخۆ بێت. کارا و سەر بە جەماوەرى ڕاپەڕیو بێ و داواکاریە جۆراوجۆرکانیان جێ بەجێ بکات ... هتد..\nجا ئاخۆ پێک هاتەى کۆمەڵگەى سیاسی عێراق کە لە ٢٠٠٥ وە حوکمی عێراق ئەکەن بوار ئەدەن ئەو جۆرە حکومەتە بێتەکایەوە؟ ئایە ئامادەن نەک تەنها هەر دەسەڵات و داهاتیان لە دەست بچێ. بەڵکو سبەى ڕۆژ بە کێش بکرێن بۆ دادگا دەربارەی دزى وجەردیی و مشەخۆری و تاڵان چیەکانیان!؟ یان بە تۆمەتى کوشتن و بریندارکردن و فڕاندن و گومکردن و کەم ئەندامکردنی هەزاران لە جەماوەری خۆپیشاندەران, کە ئەمانە داخوازی جدی و بەپەلەى خۆپیشاندەرانە\nلە ساڵى ٢٠٠٥ وە ئەم دەستەو دایەرەیە بەتەواوى دەسەڵاتى سیاسی و ئابورى عێراق / یان بۆ خۆیان قۆرخ کردوە بە پێى ئەو پلان و نەخشەیەى کە (پۆل پریمەر) ى حوکمڕانی ئەمریکا بۆى داڕشتون . ئێستا هەر لایەنێک لەوانە حکومەتێکى (سێبەریان) بۆ خۆیان و میلیشیاى تایبەتیان هەیە و لە نێو سوپاى ـ نیزامى ـ دەوڵەت / ی شدا پێگە و بنکە و کاربەدەستیان هەیە!! بێجگە لە حەشدى شەعبی. هەر بۆیە خۆپیشاندەران قەبوڵ ناکەن ئەمانە لە حکومەتى نوێ دا بەشداربن و نوێنەریان هەبێ.\nکێشەکە لێرەدایە .. ئەم حکومەتە نوێ/ یە کامەیە؟ کێ پێکى دەهێنێ, کێ متمانەى پێ ئەدا؟!\nچونکە لەلایەکەوە وەکو دەرئەکەوێ خۆپیشاندەران نەیانتوانیەوە (بەدیل ـ جێگرەوە) بۆ حکومەتى پێشو دیارى بکەن و ڕای بگەیەنن و سوور بن لەسەر فەرزکردنى. لەلایەکى تریشەوە لایەنە نیشتمان پەروەرە چەپەکان کە بە ڕاستى پشتیوانى خۆپیشاندەرانن. هەرچەندە یەکگرتونین پاشەکشەیان کردوە نایانەوێ بێنەکایەوە کە ئەمە لە خۆى دا بەربەرەڵاکردنە بۆ کەس و لایەنى تر کە دەست لەکارەکە وەربدەن و گەمەى تێدا بکەن. چونکە کەس و لایەن هەیە. پێشنیاز ئەکەن کە خۆپیشاندەران لەگەڵ کەرت و لایەنە سیاسیەکان بە (تەوافق) حکومەتى نوێ پێک بهێنن!! واتە (پینەوپەڕۆى وەزعەکە بکەن)!!\nئەمانە هەموى لەلایەک, لایەکى تر هەیە. کە وەکو هەست ئەکرێ کە جەماوەرى ڕاپەڕیو پشتگوێى خستوە یان بێ ئاگایە لێى, ئەویش دەستى یگانەیە (دەرەکى دورو نزیک) کەلە پاش ڕوخاندنى ڕژێمى (بەعس) ەوە لەم, وڵاتەدا پێگەو جێگە و بەرژوەندى هەمە جۆرى خۆیان هەیە و بە هەردو شێوەى ڕاستەوخۆ و ناڕاستەوخۆ هەوڵ ئەدەن بارودۆخەکەى عێراق بەو بارەدا ئاڕاستەبکەن کە زیان بە بوون و بەرژەوەندیەکانیان نەگەیەنێت و بەردەوامبن لە دەست تێوەردان لەکایە سیاسیەکەدا. لە پێکهاتەى حکومەتى نوێ دا!! هەریەکەیان هێزو لایەنگرى خۆیان هەیە!! واتە ئەمەیش کۆسپێکى ترە لەرێى پێکەوەنانى حکومەتەکەدا!!\nئەوەتا ئەمریکا کێشەکەى عێراق / ى گەیاندە (ئەنجومەنى ئاسایش). واتە ئەیەوێ بیکات بە کێشەیەکى نێو دەوڵەتى گوایە. لەبەر ئەوەى مەترسى لەسەر ئارامى و ئاسایشى خۆرهەڵاتى ناوەڕاست و بەرژوەندى دەوڵەتانى تر هەیە. کورد واتەنى ئەیەوێ (( بەڕەکە لە ژێر پێى خۆپیشاندەران ڕابکێشێ)) لەو ڕیگەیەشەوە کاریگەرى ئێران لەسەر عێراق ناهێڵێ و ئەمەیش جەوهەرى مەسەلەکەیە. بە واتایەکى تر داکۆکى کردنى کاربەدەستانى ئەمریکا لە خۆپیشاندەران و ئەم هات و هاوارەى, لەبەر خاترى جەماوەرى ڕاپەڕیو نیە بەڵکو بۆ پاراستنى بەرژەوەندیەکانى خۆیەتى لە عێراق دا.\nلەلایەکى تریشەوە کەرت و هێزە دەسەڵاتدارەکان بە شێوازێکى تر دابەزیون بۆ کۆنترۆڵکردنى بارودۆخەکە. لەلایەکەوە ژمارەیەک پیاوکوژیان بە چەقۆ و خەنجەرەوە ـ لەبرى گازى خنکێنەر و گوللە ـ بۆ پەلاماردان و کوشتنى خۆپیشاندەران, لەلایەکى ترەوە لایەنگرانى خۆیان ئامادەکردوە و خۆپیشاندانى جیاوازى دژى جەماوەرى ڕاپەڕیو ساز دەکەن. بە مەبەستى شێواندن و تێکدانى بارودۆخەکە و پاشەکشە پێ کردنى خۆپیشاندەران کە هیچ دور نیە شەڕى ناوخۆى لێ پەیداببێ.


پێوەندی تاران و بەغدا پتەوە و ناڕووخێت - Mehr News Agency\n8 reşemiyê 2019 - 21:17\nNews Code 24876\nپێوەندی تاران و بەغدا پتەوە و ناڕووخێت\nجێگری یەکەمی سەرۆک کۆمار وتی: پێوەندی ئێران و عێراق پێوەندیەکی پتەوە و هیچ کاتیش ناڕووخێت.\nبە ڕاپۆرتی ئاژانسی هەواڵی مێهر لە ماڵپەڕی ڕاگەیاندنی جێگری یەکەمی سەرۆک کۆمار، ئێسحاق جەهانگیری دوانیوەڕۆی دوێنێ، پێنجشەممە لە دیدار لە گەڵ لوی خەتیب وەیزری کارەبای عێراق بە دەربڕینی خۆشحاڵی لە ئەوەی کە ڕەوتی سیاسی عێراق گەیشتووەتە ئاستێکی باش، ئاشکرای کرد: دەوڵەتی نوێی عێراق لە سەر ئیرادەی نەتەوەی ئەو وڵاتە پێک هاتووە و شوکر بۆ خودا، گرووپی تیرۆریستی داعش لە عێراق ڕوو لە لەناوچوونی تەواوە.\nجێگری یەکەمی سەرۆک کۆمار بە ئاماژە بە پێوەندی گرووپە جیاوازەکانی نێوان تاران و بەغدا و بڕایری جیدی دوو وڵاتەکە بۆ گەشە کردنی پێوەندییەکان و چارەسەری کێشەکان، زیادی کرد: دەوڵەت و نەتەوەی ئێران لە سەردەمی ئاوەدان کردنەوەیشدا لە پاڵ دەوڵەت و نەتەوەی عێراق دەمێنێتەوە.\nناوبراو ئاماژەی دایە سەر سەفەری ڕۆحانی بۆ عێراق لە داهاتوویەکی نزیکدا، وتی: ئەو سەفەرە بۆ کەسانێک کە بە دوای ڕووخانی پێوەندی تاران و بەغدان پەیامێکی ئاشکرایە تا بزانن کە پێوەندی ئێران و عێراق پێوەندییەکی پتەوە و هیچ کات ناڕووخێت.\nجەهانگیری هەروەها بە ئاماژە بۆ سەر تواناییە بەربڵاوەکانی ئێران لە بەشە جیاجیاکانی پیشەی کارەبا، ئاو و گاز، وتی: تاران ئامادەیی هەیە هاوکارییەکانی خۆی لە تەواوی بوارەکان لە گەڵ عێراق پەرە پیبدات و لە ئەم بوارەدا ئامادەی بەرز کردنەوەی ئاستی هاوکارییە دوو لایەنە و چەند لایەنەکانین.\nلۆی خەتیب لە ئەو کۆبوونەوە وتی: مێدیاکان هەوڵ دەدەن پێوەندییەکانی تاران و بەغدا بەس پێوەندی سیاسی و ئەمنیەتی نیشان بدەن و ئێمە پێمان خۆشە کە بە بەشداری بەربڵاوی ئێران لە ئاوەدان کردنەوەی عێراق، مێدیاکان ڕاستیی پێوەندییەکانی نێوان دوو وڵاتەکە ببینن.\nناوبراو زیادی کرد: عێراق نایەوێت کە بەس وڵاتێکی بەکار هێنەر بێت و دەیەوێت لە ڕێگای بەشادری و کەڵک وەرگرتن لە توانایی و ئەزموونەکانی کۆامری ئیسلامی ئێران بتوانێت ببێتە وڵاتێکی بەرهەم هێنەر و بە بەرز کردنەوەی ئاستی هاوکارییەکانی خۆی لە گەڵ ئێران بگاتە هاوکاری چەند لایەنە لە ئاستی ناوچەکە.


پۆلیسی گەرمیان چوار منداڵی دەستگیركرد – تۆڕی میدیایی خەڵک\n2020/02/13 - 9:33 AM\nلە ڕاگەیەندراوێكدا وتەبێژی پۆلیسی گەرمیان بڵاوی كردەوە، كە چوار منداڵیان لە نێو كافتریایەكدا لە كەلار دەستگیركردووە.\nپۆلیس چوارمنداڵ مێردمنداڵ لەنێو كافتریایەكی كەلار دەستگیردەكات\nدوای ئەوەی شەوی ڕابردوو مەفرەزەكانی 104ی كەلار بەهاوبەشی لیژنەی قایمقامیەتی قەزای كەلار چەند كافتریایەكی قەزاكەیان پشكنی .\nلەیەكێك لەكافتریاكان چوارمێرد منداڵ دەستگیركران كەتەمەنیان لەخوار 18 ساڵیەوەیە چەقۆیان هەڵگرتوەو نەرگیلەیان لەكافتریاكە كێشاوە ،\nلەلایەن لیژنەی قایمقامیەتەوە كافتریاكە غەرامە كراو داخرا .\nلەكاتێكدا ڕێگە پێدراو نیە گەنجان لەتەمەنی خوار هەژدە ساڵیەوە لەكافتریاكان نێرگێلە بكێشن ،\nلێرەوە ئاگاداری خاوەن كافتریاكان دەكەینەوە هەركافتریایەك ڕێگەبەمێردمنداڵی خوار هەژدە ساڵان بات بێتە كافتریاكەیەوە غەرامه دەكرێ و كافتریاكەشی لەلایەن لیژنەی قایمقامیەتەوە دادەخرێت\nبەرێوەبەرایەتی پۆلیسی گەرمیانپۆلیس


پەرلەمانتارێکی پارتی لە لیژنەی سامانە سروشتییەکانی پەرلەمانی کوردستان ڕایگەیاند، لەبەر ئەوەی دۆزینەوەی نەوت و بە بازاڕکردنی لەلایەن کۆمپانیا بیانییەکانەوە دەکرێت ٤٧%ی داھاتی نەوت بۆ کۆمپانیاکانە، بەڵام بە دامەزراندنی ئەو دوو کۆمپانیایە، ئەو داھاتە بۆ ھەرێم دەگەڕێتەوە و حکومەتی عێراقیش ھەر بڕیارێک بدات کاریگەریی لەسەر ھەرێمی کوردستان نابێت.\nرێبوار بابکەیی، پەرلەمانتاری پارتی و ئەندامی لیژنەی سامانە سروشتییەکانی پەرلەمانی کوردستان (دووشەممە 20-6-2022) بە میدیای فەرمیی حزبەکەی ڕاگەیاند، ''ئەگەر دوو کۆمپانیا لە بواری نەوت دامەزرێن، ھەنگاوێکی ستراتیژی و گرنگە و بایەخی ستراتیژیی خۆی ھەیە و دەستخۆشی لە سەرۆکی حکوومەت دەکەین کە ئەو بڕیارەی دا، ھەڵبەت ئەگەر ئەو دوو کۆمپانیایە دامەزرێن یەکێکیان لە بواری گەڕان بۆ دۆزینەوەی نەوت لە ھەرێمی کوردستان و ئەوەی دیکە بۆ بەبازاڕکردنی نەوتەکە دەبێت."\nئاماژەی بەوەشکردووە " دوای دەرچوونی یاسای نەوت و غاز لە پەرلەمانی کوردستان، کۆمپانیا بیانییەکان نەوتی هەرێمی کوردستان دەدۆزنەوە و بەبازاڕی دەکەن، لەسەر ئەو بنەمایە ٤٧%ی داهاتی نەوت بۆ ئەو کۆمپانیایانە دەڕوات و ئەگەر ئەوانە سەر بە ھەرێمی کوردستان بن، ئەو پارەیە بۆ خەزینەی گشتیی ھەرێمی کوردستان دەگەڕێتەوە، ئەمەش ھەنگاوێکی گرنگە بۆ زیادکردنی داھات''.\nئەوەشی خستووەتەڕوو، ''ئەو ھەنگاوە دەبێتە ھۆی ئەوەی داھاتی ھەرێمی کوردستان زیاد بێت، حکوومەت خۆی دەیەوێت سەرچاوەکانی داھات ھەمەجۆر بکات و داھاتی نەوت سەرچاوەی سەرەکییە و ئەگەر ئەو ٤٧%ـە بگەڕێتەوە بۆ خەزینەی حکوومەت زۆر گرنگە بۆ باشکردنی دۆخی داراییی ھەرێمی کوردستان و دابینکردنی مووچەی فەرمانبەران و بوونی ئەو کۆمپانیا نیشتمانییانە گرنگیی ئەوەیشیان ھەیە کە ناکەونە ژێر کاریگەریی ھیچ بڕیارێکی سیاسی، وەکوو ئەوەی بەناو دادگای فیدراڵی.''\nباسی لەوەشکردووە، ''کاتێک حکوومەتی عێراق بڕیارێک دەدا، کۆمپانیا بیانییەکان ترسیان ھەیە زیاتر بکەونە ژێر فشاری حکوومەتی عێراقەوە، بۆیە ئەوە بۆ ھەرێمی کوردستان بایەخی ئابووری و ستراتیژیی ھەیە.''\nپەرلەمانتارەکەی پارتی ئاماژەی بەوەشکردووە، ''ئەو دوو کۆمپانیایە جگە لە بابەتی ستراتیژی و ئابووری، بابەتێکی پسپۆڕی و هونەرییان ھەیە، بۆیە پێویستە ئەوانەمان ھەبێت، یان گرێبەست لەگەڵ کارمەندانی بیانی بکەین، گرنگ ئەوەیە خاوەنداریەتییەکەی هی ھەرێمی کوردستان بێت، بۆیە گەر کادیر نەبێت دەتوانین کادیری بیانی بینین تا کادیری خۆمان پێ دەگات، بۆیە دوای ئەوەی بڕیاری لێ درا، زۆر ناکێشێت، دەست بە دروستکردنیان دەکرێت و جارێ وادەی جێبەجێکردنی دیار نییە.''\nخەمیس خەنجەر پەیامێک ئاڕاستەى سەدر دەکات\n2022.06.23 - 13:38\nپەیامێک لە پارتییەوە سەبارەت بە دانوستان لەگەڵ لایەنەکان\n2022.06.16 - 18:45


سەپاندنی حوکمی سێدارە بە سەر هاوڵاتییەکی ئایینزای سوننە و دەرکردنی سزای زیندان بۆ چالاکانی ئایینی لە لایان دادگای ئینقلابی ئیسلامی\nKMMK: پێنج‌شەممە ۱۲ ی پووشپەڕی ۲۷۲۰ کوردی، ۱۰ چالاکی ئایینزای سوننە لە لایان دادگای ئینقلابی ئیسلامی حوکمی درێژخایەنی زیندانیان بەسەردا سەپێندرا و یەک کەس بە سێدارە مەحکوم کرا. “محێ‌دین تازە وارد” چالاکی ئایینزای سوننە خەڵکی شنۆ لە لایان بەشی دوو ی دادگای ئینقلابی حکومەتی\nورمێ؛ تووشبوونی زیاتر لە ۱۰۰ کەس بە وایرۆسی کوید ۱۹ و دۆخی ناجێگیری دوو زیندانی سیاسی\nKMMK: شەممە ۱۴ پووشپەڕی ۲۷۲۰ کوردی، تووشبوونی زیاتر لە ۱۰۰ کەس بە وایرۆسی کوید ۱۹ لە زیندای کۆماری ئیسلامی لە ورمێ و دۆخی ناجێگیری دوو زیندانی سیاسی محەمەدشەریف‌سالم و پیمان میرزازادە هوونەرمەند کوردی خەڵکی ورمێ بە هۆی تووشبوون بە کڕۆنا. بە پێی ڕاپۆڕتی سەرچاوەیەکی ئاگادار، زیاتر لە ۱۰\nبریندار بونی شوانێکی تەمەن ١٧ ساڵان بە هۆی تەقەی هێزەکانی سپای پاسداران\nKMMK: رۆژی هەینی ١٣ی پوشپەڕی ٢٧٢٠ی کوردی، شوانێکی تەمەن ١٧ ساڵان بە ناسناوی« رێبین ئیسماعیلی» لە نزیک گوندی ویزەی سەر بە چۆمان بە تەقەی راستەوخۆی هێزەکانی سپای پاسدارانی ئێرانەوە بریندار کرا. بە پێی وتەکان ئەحمەد گەڵاڵی بەرپرسی بنکەی تەندروستی ناوچەی چۆمان: پاش گەیاندنی ئەم لاوە بریند\nKMMK: دووشەممە ۹ پووشپەڕی ۲۷۲۰ـی کوردی، “فەخرەدین مەحموودی” کوڕی حەسەن مەحموودی و کلسوم مەداحی، خەڵکی پیرانشار بەهۆی کێشەی ماڵباتی کۆتایی بە ژیانی خۆی هێنا. بەپێی ڕاپۆڕتەکە: فەخرەدین مەحموودی دانیشتووی گوندی “قەرەخدر” سەر بە شاری پیرانشار و بەهۆی کێشەی ماڵباتی\nنەغەدە: هاوڵاتییەک لە لایەن هێزە ئەمنییەکانەوە دەستبەسەرکرا\nKMMK:هەینی ۱۳ پووشپەڕی ۲۷۲۰ی کوردی، هاوڵاتییەک بە ناو “ئومێد مستەفاپوور” دانیشتوی شاری نەغەدەی رۆژهەلاتی کوردستان لە لایەن هێزە ئەمنییەکانی کۆماری ئیسلامی ئێران دەستبەسەر کرا. بەپێی ڕاپۆرتەکە: هێزە ئەمنییەکان بەبێ ئیزنی یاسایی هەڵیانکوتاوەتە سەر ماڵی ناوبراو و دەستبەسەریان\nKMMK:رۆژی جومعە ۱۳ پووشپەڕی ۲۷۲۰ــی کوردی، بە هۆی داڕمانی کانگایەک لە گێلان غەرب کەسێک گیانی لەدەست داو ۶ کەسی دیکە بریندار بوون. جێگری فریاگوزاری کۆمەڵەی مانگی سووری ئیران لە پارێزگای کرماشان، هەواڵی گیان لەدەستدانی کەسێک بە ناو «جەواد سابتی» و بریندار بوونی ۶ کەسی دیکەی راگەیاند.عاد\nنقدە: بازداشت یک شهروند توسط نیروهای امنیتی ایران\nKMMK:جمعه ۱۳ تیر ۱۳۹۹ شمسی، امید مصطفی‌پور شهروند ساکن شهر نقده در شرق کوردستان توسط نیروهای امنیتی جمهوری اسلامی ایران بازداشت شد. بر اساس گزارش دریافتی نیروهای امنیتی بدون ارائه مجوز قانونی وارد منزل این شهروند شده و وی را بازداشت کرده‌اند. قابل ذکر است که این نیروهای امنیتی و اطلاع\nپیرانشار: خۆکوژی مێرمنداڵێک بە چەکی گرم\nKMMK: جومعە ۱۳ پوشپەڕی ۲۷۲۰ی کوردی، مێرمنداڵێکی تەمەن ۱٦ ساڵان بە ناوی “ئەمیر ئەرسەلان باک” سەر بە شاری پیرانشار بە چەکی گەرم کۆتایی بەژیانی خۆی هێنا. ئەو مێرمنداڵە داوای کڕینی ماتۆڕ لە باوکی دەکات. باوکی کە “ماڵماڵ”ی ناوە، یەکەم جار دژی کڕینی ماتۆر دەوەستێتەوە\nزەینەب جەلالیان لە وتووێژێک لەگەڵ بنەماڵەی هەواڵی گواستنەوەی بۆ کرمانی داوە\nKMMK: هەینی ١٣ پوشپەڕی ٢٧٢٠ی کوردی، پاش بەدواداچوونی زۆر، بنەماڵەی زەینەب جەلالیان بەندکراوی سیاسی توانیویانە بۆ چەند خولەکێک لەگەڵ ناوبراو پەیوەندی تەلەفۆنیان هەبێت. زەینەب رایگەیاندوە کە ئەویان گواستوەتەوە بۆ بەندیخانە شاری کرمان. ئەم بەندکراوە سیاسیە رایگەیاندوە کە: لەگەڵ ئەو هەڵسو\nKMMK: پێنجشەممە ١٢ی پووشپەڕی ۲۷۲۰ی کوردی، هاوڵاتییەکی دیکە لە شاری مەهاباد دەستبەسەر کرا. ڕێبوار پادەست نیشتەجێ لە «گوێگ تەپە»ی مەهاباد ئەو هاوڵاتیەیە کە لەلایەن هێزە ئەمنییەتی و ئیتلاعاتیەکانی ئێران دەسبەسەر کراوە و بۆ شوێنێکی نادیار ڕاگوێزراوە. زانیاریەکان باس لەوە دەکەن کە هێزە ئەم


نینۆك درێژكردن حەرامە؟: ماڵپەڕی وەڵامەکان\nپاك و خاوێنىڕەفتارە سروشتیەکاننینۆك درێژكردن حەرامە؟\nنینۆك درێژكردن حەرامە؟\nنینۆك كردن و پاكڕاگرتنى نینۆكەكان یەكێكە لە دروشمەكانى پێغەمبەران و دروشمى موسڵمانان وەك لە فەرموودەى أبو هریرة دا هاتووە پێغەمبەرى خوا ﷺ فەرموویەتى: (خمس من الفطرة: الاستحداد والختان وقص الشارب ونتف الإبط وتقليم الأظفار ) رواه الجماعة\nواتە: پێنج شت لە فیترەت و ئیمانن:\n1- بەرتاشین .\n3- سمێڵ كردن.\n4- هەڵكەندنى مووى بن باڵ.\n5- نینۆك كردن.\nجا درێژ كردنەوەى نینۆك كارێكى پیس و حەرامە و پێچەوانەى ئەو فیترەتەیە كە مرۆڤى لەسەر دروستكراوە و فەرمانى پێ كراوە لەوەش خراپتر ئێتا كەسانى خراپ و تاوانبار و عاشق وخنكاو لە ناو دەریاى بێ بنى شەیدا بوون و بێ هۆشیدا ئەو كارە دەەن تاوەكو بووەتە هۆى ناسینەوەى ئەو كەسانەى ئەوە ڕەفتاریانە بۆیە یەكێك لە نیشانەكانى لەدەستدانى ژیرى و هۆش و فام لاى كەسانى ئارەزووپەرست و عەوداڵانى ڕەگەزى بەرامبەر بەبێ شەرعى ئەوەیە نینۆكت درێژ بكەیت ئەگینا كەسى پاك و بەئیمان و ئازاد كە خۆى نەخستبێتە داوى شەیدابوونەوە پێویستە بەو جۆرە كارانە نییە.\nلە لایەن مامۆستا (خلیل أحمد) ە وە وەڵام دراوەتەوە\nخەتەنەكردنى كچان لە ڕووى شەرعەوە دروستە بكرێت یان نا؟ درێژكردنه‌وه‌ى نینۆك ئایا حوكمى لادانى مووى ده‌ست و پێ چی یه؟ سەبارەت بە ڕەفتارە سروشتییەكان (سُنَنُ الْفِطْرَة) ئایا وشەى (الْفِطْرَة) ماناى چیە؟ حوکمی لابردنی موی قاچ\nسەردان: ٣,٣٥١ بەش: ڕەفتارە سروشتیەکان\nپرسیاری دواترئایا شاف و مەلحەم كە دكتۆر بۆت ئەنوسێ هەڵگرتنى بە دامێن غوسڵی دەچێتە سەر؟پرسیاری پێشترزۆر دەمێكە حەزم لە كردنى حیجابە بەڵام نازانم دودڵم ئەترسم بیكەم دواى پەشیمان ببمەوە\nچوار شەممە ٧ / ذو الحجّة / ١٤٤٣ ٦ / تەمموز / ٢٠٢٢


سەرۆک وەزیرانی بەریتانیا دانیشتنەکانی پەڕلەمانی هەڵپەسارد - هاوپەیمانی نیشتمانی\nسەرۆک وەزیرانی بەریتانیا دانیشتنەکانی پەڕلەمانی هەڵپەسارد\n28, ئاب 2019\nسەرۆک وەزیرانی بەریتانیا، هەڵپەساردنی دانیشتنەکانی پەڕلەمان تا ١٤ی ئۆکتۆبەری داهاتوو بەردەوام دەبێت.\nسەرۆک وەزیرانی بەریتانیا بۆریس جۆنسن ڕایگەیاند، هەلپەساردنی دانیشتنەکانی پەڕلەمانی وڵاتەکەی تا ١٤ی مانگی ئۆکتۆبەری داهاتوو بەردەوام دەبێت، ئەمەش لە کاتێکدایە دوو هەفتە دەمێنێت بۆ دواین وادەی دەرچوونی ولاتەکەی لە یەکێتی ئەوروپا.\nبەپێی شارەزایانی سیاسەتی بەریتانیا هەڵپەساردنی پەرلەمان تا ئەوکاتە بۆ ئەوەیە پشتیوانانی یەکێتی ئەوروپا نەتوانن رێگری لەپلانەکەی سەرۆک وەزیرانی بریتانیا بگرن کە بەنیازە بەبێ رێکەوتن لەگەڵ یەکێتی ئەروپا لە یەکێتییەکە بکشیتەوە، چونکە ماوەیەکی کەم بۆ دژایەتیکردنی پلانەکەی لەبەردەستدا دەبێت.\nبەپێی زانیارییەکان، دوای سێ ڕۆژ لەو بەروارەی سەرۆکی بەریتانیا دیاریکردووە، بەشداری دواین کۆبوونەوەی لوتکەی وڵاتانی یەکێتی ئەوروپا دەکات، کە ئەندامانی پەرلەمانی بریتانیا پێیانوایە ئەو کۆبونەوەیەش هێندەی تر کاتەکە لەبەردەمیان کەمدەکاتەوە.\nجۆنسن ئاماژەی بەوەشکردووە، پاش تەواوبوونی وادەکە کاتێکی زۆر لەبەردەم ئێمە و یەکێتی ئەوروپا و پەرلەمانتارانیشدا دەبێت بۆ تاوتوێکردن و یەکلایی کردنەوەی بابەتەکە.


تەندروستی عێراق داوا له هاووڵاتیان ده‌كات بۆ كوتان بە ڤاكسین خۆیان ناونووس بكەن\n16/4/2021 - 13:19\nوەزیری تەندروستی عێراق هۆشداری لە بڵاوبوونەوەی جۆرەکانی دیکەی ڤایرۆسی کۆرۆنا دەدات، و داوا لە ھاووڵاتییان دەكرێت بۆ كوتان بە ڤاكسین خۆیان ناونووس بكەن.\nحه‌سه‌ن ئه‌لته‌میمی وه‌زیری ته‌ندروستی و ژێنگه‌ی عێراق لە لێدوانێکیدا بۆ رۆژنامەی سەباحی فەرمی، هۆشداریدا لە بڵاوبوونەوەی جۆرەکانی دیکەی ڤایرۆسی کۆرۆنا و داوای لە هاووڵاتییان کرد، خۆیان بۆ كوتان بە ڤاکسینی كۆرۆنا ناونووس بکەن.\nته‌میمیی گوتیشی: تا ئێستا زیاتر له سه‌دو شه‌ست و حه‌وت هه‌زار هاووڵاتی له كۆی گشتی دانیشتوانی عێراق به ڤاكسین كوتراون.\nوه‌زیری ته‌ندروستی و ژینگه‌ی عێراق، جه‌ختی له‌وه‌ش كرده‌وه، پێویستە هاوڵاتیان بۆ وەرگرتنی کوتان، هەموو هەفتەیەک بە شێوەیەکی بەردەوام بچنە نەخۆشخانەکان، ڤاكسینه‌كه سەلامەت و کاریگەرن و لەلایەن ڕێکخراوی تەندروستی جیهانیەوە پەسەند کراوە.\nهه‌روه‌ها گوتیشی، هەموو هەفتەیەک ڤاكسینی كۆرۆنا به شێوەیەکی بەردەوام دەگات و بەسەر هەموو دامەزراوە تەندروستیەکاندا دابەش دەکرێت، بەگوێرەی دوایین راپۆرتی وەزارەتی تەندروستی عێراق، لە بیست و چوار كاتژمێردا حه‌فت ھەزار و نووسه‌د و حه‌فتا و نو كەسی دیكە لە عێراق تووشی كۆرۆنا بوونە، و چل تووشبووی كۆرۆناش گیانیان لەدەستداوە.\nتەندروستی عێراق: 2767 كه‌سی دیكه تووشی كۆڕۆنا بوون\nبه‌ریتانیا ڕه‌تی ده‌كاته‌وه وڵاته‌كه‌ی ده‌ستوه‌ردانی كردبێت له كاروباری ناوخۆی عێراق\nواشنتۆن پۆست: داعش چەکی کیمیایی لەسەر بەندکراوە عێراقییەکان تاقی كردووه‌ته‌وه


20/01/20: ئەمەریكا پێنج بەرپرسی باڵای عێراق دەخاتە لیستی تیرۆرەوە\n20/01/20: سێ په‌رله‌مانتاری نه‌وه‌ی نوێ لە حزبەكەیان جیابوونەوە\n20/01/20: بەڕێوەبەرایەتی گشتی ئاسایشی هەولێر وەڵامی مەحمود سەنگاوی دەداتەوە\n19/01/20: فراکسیۆنی پارتی: دۆخی عێراق ئاڵۆزتر دەبێت\n19/01/20: یەكێتی داواكاری تۆراوەكان پشتگوێ دەخات\nئەمەریكا پێنج بەرپرسی باڵای عێراق دەخاتە لیستی تیرۆرەوە\nبەرپرسانی ئەمریكا لە عێراق خۆیان هەواڵەكەیان دزەپێكردووە، لەڕێگەی دزەپێكردنی ئەم هەواڵەوە دەیانەوێت هۆشداری بەو كەسانە بدەن كە ناویان هێنراوە، واشنتۆن لەڕێگەی یاسای ماگنتسكی-یەوە دەیەوێت لایەنگرانی ئێران لە عێراق راوبكات.\nئەو كەسانەی كە ناویان هاتووە‌و هۆشدارییان پێدەدرێت لەبارەی ئەوەی ناویان دەخرێتە لیستی سزاكانی ئەمریكاوە بریتین لە هەریەكە لە:\n• هادی عامری سەرۆكی هاوپەیمانی فەتح و یەكێك لە دۆستە نزیكەكانی ئێران لە عێراق.\n• نوری مالیكی سەرۆكی هاوپەیمانی دەوڵەتی یاسا\n• حاكم زاملی سەركردەی میلیشیای سوپای مەهدی\n• فالح فەیاز سەرۆكی دەستەی حەشدی شەعبی\n• شبل زەیدی ئەمینداری كەتیبەكانی ئیمام عەلی\nبڵاوبوونەوەی ئەم هەواڵە دوای ئەوەدێت ژمارەیەك لە سەركردە سەربازییەكانی حەشدی شەعبی هەڕەشەی هێرشكردنیان كرد بۆسەر بەرژەوەندییەكانی ئەمریكا لە تۆڵەی كوژرانی ئەبومەهدی موهەندیس جێگری سەرۆكی دەستەی حەشدی شەعبی لە هێرشێكی ئەمریكادا لەگەڵ قاسم سولەیمانی فەرماندەی فەیلەقی قودسی سەربە سوپای پاسدارانی ئێران.\nسێ په‌رله‌مانتاری نه‌وه‌ی نوێ لە حزبەكەیان جیابوونەوە\nهه‌رسێ په‌رله‌مانتاری نه‌وه‌ی نوێ (دیاری ئه‌نوه‌ر، سیروان بابان، مه‌م بورهان قانع) راگه‌یه‌ندراوێكیان بڵاوكردوه‌ته‌وه و تێیدا وێڕای جه‌ختكردنه‌وه له ره‌تكردنه‌وه‌ی خانه‌نشینی په‌رله‌مانی، رایانگه‌یاندوه، به فه‌رمی جیابونه‌وه‌ی خۆیان له فراكسیۆنی نه‌وه‌ی نوێ راده‌گه‌یه‌نن و وه‌كو په‌رله‌مانتاری سه‌ربه‌خۆ له په‌رله‌مانی كوردستاندا ده‌مێننه‌وه.\nئه‌مه‌ش ده‌قی راگه‌یه‌ندراوه‌كه‌یانه:\nراگه‌یاندراوێك بۆ خه‌ڵكی كوردستان\nوه‌كو ئه‌وه‌ی پێشتر به‌ڵێنمان به ده‌نگده‌رانمان دابوو، به هه‌مو شێوه‌یه‌ك موچه‌ی خانه‌نشینیی په‌رله‌مانیی ره‌تده‌كه‌ینه‌وه، وه‌ك ئه‌وه‌ی بۆ په‌رله‌مانتاران بڕاوه‌ته‌وه و ته‌نانه‌ت ئه‌گه‌ر پێویست بێت ئاماده‌ین ده‌سته‌به‌رداری موچه‌ی پارله‌مانیی-ش ببین.\nچه‌ند مانگێكیشه به‌هۆی به‌لارێدابردنی فراكسیۆن و جوڵانه‌وه‌ی "نه‌وه‌ی نوێ"وه له‌لایه‌ن سه‌رۆكی جوڵانه‌وه‌كه‌وه، هیچ په‌یوه‌ندییه‌كمان به فراكسیۆن و جوڵانه‌وه‌كه‌وه نه‌ماوه، هه‌ربۆیه له ئێستایشه‌وه به فه‌رمیی جیابونه‌وه‌ی خۆمان راده‌گه‌یه‌نین و وه‌كو په‌رله‌مانتاری سه‌ربه‌خۆ له په‌رله‌مانی كوردستان ده‌مێنینه‌وه.\nئێمه خه‌ڵكانێكین، پاره‌ی خه‌ڵكمان نه‌خواردوه و پاره‌ی حكومه‌تیشمان لانییه (به‌ڵكو پاره‌یشمان لای حكومه‌ته) و "موزایه‌ده"یش به‌سه‌ر ده‌نگده‌ران و هاوپیشه و خه‌ڵكانی غه‌درالێكراوی كوردستان-ه‌وه ناكه‌ین و به‌ڵێنیش ده‌ده‌ین هه‌میشه له سه‌نگه‌ری به‌رگریكردن دا ده‌بین له ماف و داخوازیی ره‌وای ده‌نگده‌ران و خه‌ڵكی جوامێری كوردستان.\n- دیاری ئه‌نوه‌ر.\n- مه‌م بورهان قانع.\nبەڕێوەبەرایەتی گشتی ئاسایشی هەولێر وەڵامی مەحمود سەنگاوی دەداتەوە\nبەڕێوەبەرایەتیی گشتیی ئاسایشی هەرێمی کوردستان بە توندی وەڵامی ئەندامێکی ئەنجوومەنی گشتیی سەرکردایەتیی یەکێتیی نیشتمانیی کوردستانی دایەوە و رای گەیاند کە ”ناماقووڵیی زۆری دەرهەق بە دڵسۆزان و ڕۆڵەکانی ئەم گەلە و دامەزراوە فەرمییەکانی هەرێمی کوردستان کردووە“.\nلە ڕاگەیاندراوێکدا ئاماژە بەوە دراوە: ”چەند رۆژێک بەر لە ئێستا، مەحموود سەنگاوی بە شێوەیەکی ناڕەوا و بە ئاستێکی نزمی وەک خۆی پەلاماری هێزەکانی ئاسایشی دا و ناماقوڵی زۆری دەرهەق بە دڵسۆزان و رۆڵەکانی ئەم گەلە و دامەزراوە فەرمییەکانی هەرێمی کوردستانی کردووە“.\nباسیش لەوە کراوە کە قسەکانی سەنگاوی، پەیوەندیدارە بە دۆسیەی تۆمەتبارێک کە لەسەر مامەڵەکردن بە شەست کیلۆگرام ماددەی هۆشبەر دەستگیر کرابوو و لە بەندیخانە کۆتایی بە ژیانی خۆی هێنابوو.\nئاسایشی هەولێر رای گەیاندووە کە ئەوان تێگەیشتنیان بۆ سۆزی کەسوکار و لایەنگرانی ئەو کەسە هەیە کە تێوەگلاوە بە بازرگانیکردن بە ماددەی هۆشبەر و دەرگایان بۆ هەر جۆرە لێکۆڵینەوەیەک کراوەیە کە گومانەکان بڕەوێنێتەوە و لێکۆڵینەوەکانیش لەمبارەیەوە لەگەڵ لایەنە فەرمییە پەیوەندیدارەکان بەردەوامن.\nهەروەها جەخت کراوەتەوە: ”ئاشکراکردنی ئەم گرووپە تاوانبارە دەستکەوتی گەورەیە بۆ پرۆسەی گەڕان و ئاشکراکردنی ئەو گرووپە مافیاییەی دەیانەوێت هەرێمی کوردستان بکەنە ناوەندی بازرگانیکردن و ئاڵودەکردنی هاووڵاتیان بە ماددەی نەگریسی هۆشبەر“.\nئاماژەش بەوە دراوە: ”دەزانین قاچاخچێتی لە ناو پەشێویدا چالاک دەبێت، بۆیە جێگەی سەرسوڕمان نییە کە قاچاخچییەکی ناسراوی مەرزەکانی ناوچەی گەرمیان، کە تێوەگڵاوی بازرگانی ڕەش و ئەندامی تۆڕی بازرگانیی ناشەرعییە، بەرگری لە تۆڕی مافیا بکات و لەسەریان بێتە دەنگ و وەرەقەکان تێکەڵی پەیوەندیی نێوان حزبەکان بکات“.\nئەوەش دووپات کراوەتەوە کە دەزگای ئاسایشی هەرێمی کوردستان، پێکهاتووە لە ڕۆڵە دڵسۆزەکانی ئەم گەلە و شەونخوونی و ماندووبوونی زۆر دەکێشن و هەزاران شەهید و برینداریان داوە تا هاووڵاتیان لە ئارامی و ئاسایشدا بژین و هەرێمی کوردستان پارێزراو بێت لە هەر جۆرە هەڕەشە و مەترسییەکی تیرۆریستان و مافیاکانی ماددەی هۆشبەر و هاوکاری و پاڵپشتی و دەستخۆشیی هاونیشتمانییانی دڵسۆز لای دەزگای ئاسایشی هەرێمی کوردستان سەنگی مەحەکە ”نەک خۆگڤکرندنەوەی شەریکەکانی تاوان و قاچاخچێتی“.\nئەوەشی راگەیاندووە: ”دەزگاکەمان بەمافی خۆی دەزانێت لە دژی هەر جۆرە تۆمەتێکی ناڕەوا و ناوزڕاندنێک، بەرامبەر دەزگا و هێزەکانمان، رێکاری یاسایی بگرێتەبەر“.\nئەمەش دەقی وەڵامەکەیە:\nوەڵامێکی پێویست بۆ (محمود سەنگاوی) لە بەڕێوەبەرایەتی گشتی ئاسایش- هەولێرەوە\nچەند رۆژێک بەر لە ئێستا، محمود سەنگاوی بە شێوەیەکی ناڕەوا و بە ئاستێکی نزمی وەک خۆی پەلاماری هێزەکانی ئاسایشی دا و ناماقوڵی زۆری دەرهەق بە دڵسۆزان و رۆڵەکانی ئەم گەلە و دامەزراوە فەرمییەکانی هەرێمی کوردستانی کردووە. ئەو وتانەی محمود سەنگاوی پەیوەندیدارە بە دۆسیەی تۆمەتبارێک کە لەسەر مامەلەکردن بە شەست کیلۆگرام ماددەی هۆشبەر دەستگیر کرابوو و لە بەندیخانە کۆتایی بە ژیانی خۆی هێنابوو.\nئێمە تێگەیشتنمان هەیە بۆ هەست و سۆزی کەسوکار و لایەنگرانی ئەو کەسە کە تێوە گڵاوە بە بازرگانی کردن بە ماددەی هۆشبەر و دەرگامان کراوەتەوە بۆ هەر جۆرە لێکۆلینەوەیەک کە گومانەکان بڕەوێنێتەوە و لێکۆلینەوەکان لەو بارەیەوە لەگەڵ لایەنە فەرمیە پەیوەندیدارەکان بەردەوامە.\nئاشکراکردنی ئەم گروپە تاوانبارە دەستکەوتی گەورەیە بۆ پڕۆسەی گەڕان و ئاشکراکردنی ئەو گروپە مافیاییەی دەیانەویت هەرێمی کوردستان بکەنە ناوەندی بازرگانی کردن و ئالودەکردنی هاوڵاتیان بە ماددەی نەگریسی هۆشبەر. دەزانین قاچاخچێتی لە ناو پەشێویدا چاڵاک دەبێت، بۆیە جێگەی سەرسوڕمان نییە قاچاخچییەکی ناسراوی مەرزەکانی ناوچەی گەرمیان، کە تێوەگڵاوی بازرگانی ڕەش و ئەندامی تۆڕی بازرگانی ناشەرعییە، بەرگری لە تۆری مافیا بکات و لەسەریان بێتە دەنگ و وەرەقەکان تێکەڵی پەیوەندی نێوان حیزبەکان بکات.\nدەزگای ئاسایشی هەرێمی کوردستان پێکهاتووە لە ڕۆڵە دڵسۆزەکانی ئەم گەلە و شەونخوونی و ماندووبوونی زۆر دەکێشن و هەزاران شەهید و بریندارمان داوە تا هاوڵاتیان لە ئارامی و ئاسایشدا بژین و هەرێمی کوردستان پارێزراوبێت لە هەر جۆرە هەڕەشە و مەترسیەکی تیرۆریستان و مافیاکانی ماددەی هۆشبەر و هاوکاری و پاڵپشتی و دەستخۆشی هاونشتمانیانی دڵسۆز لای ئێمە سەنگی مەحەکە نەک خۆگڤکرندنەوەی شەریکەکانی تاوان و قاچاخچێتی.\nدەزگاکەمان بەمافی خۆی دەزانێت لە دژی هەر جۆرە تۆمەتێکی ناڕەوا و ناوزڕاندنێک، بەرامبەر دەزگا و هێزەکانمان، رێکاری یاسایی بگرێتەبەر.\nبەڕێوەبەرایەتی گشتی ئاسایش- هەولێر\nفراکسیۆنی پارتی: دۆخی عێراق ئاڵۆزتر دەبێت\nسەرۆکی فراکسیۆنی پارتی رایگەیاند، دۆخی عێراق ئاڵۆزتر دەبێت، بەهۆی دووبارە توندتربوونی گرژییەکانی نێوان خۆپیشاندەران و هێزە ئەمنییەکان.\nلە دوو ڕۆژی رابردووەوە، خۆپیشاندانەکانی شارەکانی ناوەڕاست و باشووری عێراق، ئاڵۆزیی زیاتریان تێکەوتووە و ڕووبەڕووبوونەوەی زیاتریش لە نێوان دەزگا ئەمنییەکان و خۆپیشاندەران ڕووی داوە.\nلەمبارەیەوە د. ڤیان سەبری، سەرۆکی فراکسیۆنی پارتی رایگەیاند: “دۆخه‌که خراپ بووه و مه‌ترسیدارە”.\nئەوەشی ئاشکرا کرد کە ئەم پێشهاتەی لە ئەنجامی خۆپیشاندانەکانەوە هاتووەتە پێش، کاریگه‌ری له‌سه‌ر دیاریکردنی سه‌رۆک وه‌زیرانی عێراق دەبێت.\nیەكێتی داواكاری تۆراوەكان پشتگوێ دەخات\nیه‌كێتی دۆسیه‌ی ئه‌و كه‌سانه‌ی تۆراون و له كۆنگره ده‌رنه‌چوون پشتگوێ ده‌خات، ته‌نانه‌ت له هه‌ندێك میدیای سێبه‌ری ئه‌و حزبه‌یشه‌وه هێرشیان ده‌كرێته سه‌ر.\nیه‌كێتی ڕۆژی 21ی كانوونی یه‌كه‌می 2019 كۆنگره‌ی چواره‌می ئه‌نجام دا، به‌ڵام له‌و كۆنگره‌یه‌دا كێشه‌كانی ناو ئه‌و حزبه زیاتر ئاڵۆز بوون و ژماره‌یه‌ك ئه‌ندامی پێشووی سه‌ركردایه‌تی و سه‌ركرده‌ی ئه‌و حزبه به‌هۆی ده‌رنه‌چوونیان بۆ ئه‌نجوومه‌نی گشتیی ئێسته تۆراون.\nتۆراوه‌كانی ناو یه‌كێتی چه‌ندین جار هه‌وڵ دراوه بگه‌ڕێنرێنه‌وه بۆ ناو حزبه‌كه، به‌ڵام وه‌ك خۆیان گوتیان "خۆیان زۆر له‌وه پێ یه‌كێتیتره كه هه‌وڵی گه‌ڕاندنه‌وه‌ی تۆراوه‌كان ده‌ده‌ن".\nله‌سه‌ر دوا زانیاری بۆ گه‌ڕاندنه‌وه‌ی ئه‌و تۆراوانه، زوبێر عوسمان ئه‌ندامی ئه‌نجوومه‌نی گشتیی یه‌كێتی بۆ "وشه" گوتی، ئه‌وانه‌ی تۆراون و ده‌ڵێن سته‌م كراوه، ده‌بێ له كۆمسیۆن سكاڵا تۆمار بكه‌ن و دواتر وه‌ڵامیان ده‌درێته‌وه.\nئه‌و به‌رپرسه‌ی یه‌كێتی هیچ ئاماژه‌یه‌كی به هه‌وڵی ئه‌و حزبه نه‌كرد بۆ گه‌ڕاندنه‌وه‌ی ئه‌و كه‌سانه‌ی تۆراون، به‌ڵام ڕای گه‌یاند، ئه‌وانه تا ئێسته یه‌كێتین و له داهاتوودا ئه‌نجوومه‌نی گشتیی بڕیاریان له‌باره‌یه‌وه ده‌دات.\nعوسمان بانیمارانی و ئازاد گه‌ڵاڵی و سامان گه‌رمیانی و بارزان ئه‌حمه‌د كورده و ژماره‌یه‌كی كه‌سی تر، ئه‌وانه‌ن كه ئێسته له‌ناو یه‌كێتی به تۆراوه‌كان ناویان ده‌هێنرێ.\nلە هەولێر ژمارەیەك پۆستی حكومی دەگۆڕدرێت\nپارتی: لیژنەیەکی باڵا بۆ کۆنگرەی 14 پێكدێنێ\nپرۆژە یاسای چاكسازی ئاڕاستەی سەرۆكی هەرێم دەكرێ\nیه‌كێتی و پارتی ئه‌م شته‌ن!\nپارتی لە بەرامبەر یەكێتییەكی نوێدایە؟\nیەكڕیزی لە بەغدا\nگۆڕە بەكۆمەڵەكەی سەماوە؛ دەرفەتێك بۆ ناساندنی ئەنفال\nبه‌هاری حوكمڕانی پارتی\nشینەکە بۆ پارێزگارە یان بۆ گەنمی سووتاو؟\nخیانه‌تێکی تری لاهور جه‌نگی که‌شف بوو\nئەمەریكا پێنج بەرپرسی باڵای عێراق دەخاتە لیستی...\nسێ په‌رله‌مانتاری نه‌وه‌ی نوێ لە حزبەكەیان...\nبەڕێوەبەرایەتی گشتی ئاسایشی هەولێر وەڵامی مەحمود...


کۆمەڵگا بۆ راناچڵەکێ؟!\nئەم رۆژانە جارێکیتر هەولێر بۆنی کروزی جەستەی گەنجێکی خێرلەخۆ نەدیوی بردە کەشکەڵانی فەلەک،سەدان و هەزاران ویژدان زیندوو سەریان کرد بەپرسەی گەنجێکی بێ ئومێدی شارەکەیان و سەرەخۆشیان لەدایک و باوکێکی تری جەرگ سوتاو کرد،نمونەیەکیتری زیندویی نیشانی هەمو دنیادا کە نەک خەڵکانێکی زۆر لەکوردستان بەرەو مەرگی شێنەیی هەنگاو دەنێن و بەربڵاوی نەخۆشیە کوشندەکان و نەبونی پێداویستییەکانی تەندورستی لەچاوەڕوانی مەرگ رایاندەگرێت و سەدان خیزان لە نان و ژیانی بەیانی دڵنیا نیە ! بەڵکو کەسانێک هەن خراپی وەزعیەت و گوزەرانیانی گەیاندۆتە ئاستێک ئامادەن بەشێوەیەکی تراژیدی کۆتایی بەژیان و هەناسەدانی خۆیان بهێنن.\nکوژاندنەوەی ژیانی بەهاری گەنجێک لەهەولێر و کۆتاییهێنان بە هەمو هیواو ئاواتەکانی کە ٢٣ ساڵە ئاخی بۆ هەڵدەکێشێت،لەبەر نەبونی پێداویستیەکانی ژیان و دەستنەکەوتنی کار،ئەم رۆژانە هاواری توڕەیی و نارەزایەتی خەڵکی بەرامبەر ناعەدالەتی و نایەکسانی و نەبونی و برسیەتی بەرزتر کردەوە ، سەروەت و سامانی بەرپرسان و کۆشک و ڤێلا و قەسر و قەمەرە و پرۆژە بازرگانیەکانیان و شێوەی ژیانی مناڵەکانیان، بوە باس و خواسی دانیشتن و میواندارییەکانی شار،هەموان بە ڕقەوە نمونەکانی ژیانی نەهامەتی دەیان و سەدان خێزان لە گەڕەک و بندیوارەکان باسدەکەن،بەڵام پرسیاری جدی لێرەدا ئەوەیە، کۆمەڵگای کوردستان بۆ ڕاناچلەکێ و شەقامەکان ناکەن بە شوێنی نارەزایەتی لە وەزعیەتێک جگە لەمەرگ و نەخۆشی و نائومێدی و بەگۆڕ سپاردنی خۆزگە و خولیاکانی گەنجانی وڵات ناتوانێت شتێکیترمان نیشان بدات ؟! دەبێت شاهێدی بینینی جەستەی خۆڵەمێشی چەند سەنگەر و بەنازیتر بین،تا بتوانین شەقامەکان بەدەستەوە بگرین و پێیان بڵێن ئیتر بەسە و بوەستن،ئەو هەمو قوربانیەمان نەدا تا ئێوە شاهانە بژین و گەنجەکانیشمان لەبەر نەبونی تیکەیەک نان ببن بە خۆڵەمێش؟!\nدەبێ چەند نەوەیتر و چەند خولیتر لە چاوەڕوانی دەنگە نارازی و ئۆپۆزسیۆنەکان بین چەند سەنگەر و بەنازیتر جەستەی ناسکیان وشک ببێتەوە، خۆ ئەوان گێژیان کردین بە عەدالەتی کۆمەڵایەتی و دەرهێنانی سامان لە دەستی کەمینەیەکی کەم؟!\nگیان و هەناسەدانی ئینسانەکان لەکوردستان بۆ هێندە بێ نرخ کراوە ؟! چی لەوە گەورەترە ئاگری جەستەی گەنجێک،لەپایتەختی یەکێک لە لەدەوڵەمەندترین خاکی دنیادا بەبەرچاوی هەمومان بڵێسە بسەنێت ؟! ئەی بۆ کۆمەڵگای کوردستان لەبەرامبەر ئەو کارەساتانە راناچلەکێ ،بەشی هەرە زۆری خەڵک بەموچەیەکی کەم و ژیانی مەمرەو مەژی دەیگوزەرێنن و داهاتی بێشوماریش دەرژێتە گیرفانی تەنها چەند کەس و بنەماڵەیەک ؟! بەرپرسانی شار چۆن شەرمەزار نابن و روویان هەیە بچنەوە دەوام و ناو خەڵک ؟! چۆن دەتوانن لە رۆیاڵ پاڵاس و شیراتۆنەکان مەلە و وەرزش بکەن و مناڵەکانیان بنێرنەوە شویفات و خوێندنگا تایبەتیەکانی ئەمەریکی و سویدی و بەریتانی ؟! دوای ئەو هەمو کارەساتە تراژیدیایانە جارێکیتر چۆن روویان هەیە باسی سەرەوەری و شانازییەکانمان بۆ بکەن لە کاتێکدا لە باسی ئازادییدا کەوتینە دوایی ئەفغانسان و کفنی سەردەشت هێشتا هەر سپییە و وێنەکانی هێشتا لەنێو چاو و دڵ و دەرونی خەڵک دێت و دەچێت،لەناعەدالەتی و برسیەتی کەوتینە بەرامبەر ێۆماڵ ئاگری جەستەی سەنگەر و خۆڵەمێشی بۆنی بەناز هێستا لەنێو لوت و کاسەی سەرمان گێژی کردوین،کە برسیەتی و بێزاری کار دەستنەکەوتن هێندە تینی بۆ هێناو بوون ئامادە بوون خۆشترین و ناسکترین ساتەکانی تەمەنیان بەدەستی خۆیان کورت بکەنەوە.\nدەبێ ئەوانەی تەمەنی گەنجیان بۆ ئازادی ئەو مەملەکەتە بەخشی،ئێستا بێنە مەیدان و بەدەسەڵاتدارانی شار بڵێن، ئێمە قوربانیمان بە شیرینترین ساتەکانی ژیانمان کە گەنجییە نەدا، تا وڵات ببێتە جەهەنەم و بۆ نەوەکانمان و بەهەر قیمەتێک بێت تەنانەت خۆکوژیش گەنجان و لاوانمان هەوڵی راکردن و خۆدەربازکردن بدەن . دەبێت پێیان بڵێن ئێمە ماڵ و مناڵ و خێزانەکانمان سەرگەردان نەکرد تا ئێستا مناڵەکانی ئێوە وەک مناڵی فیرعەونەکان بژین و رابوێرن، بەشی هەرە زۆری مناڵی خەڵکیش چارەنوسیان لە سەنگەر و بەناز و سەردەشت، باشتر نەبێ.\nژیان و گیانی مرۆڤەکان هێڵی سورە و بێ نرخکردنی لەلایەن دەسەڵاتدارانەوە باجی گەورەی بەدواوەیە،هەموان مافی ژیان و خۆشی و رەفاهیەتمان هەیە،ئەگەر سامانێک هەیە دەبێت بۆ هەموان بێت چونکە هەموان خاوەنی ئەو وڵاتەن،دەبێت هەموان لەمافە مەدەنی و ئازادییەکان بەهرەمەند بن چونکە هەموان قوربانیاندا لەپێناوی،کە ئەمانەش سەرەتاترین و ساکارترین مافی خەڵکە ،ئەوانەی پێچەوانەی ئەمە مامەڵەیان کرد خەڵکی برسی و تینوی ئازادی ولاتەکەیان لەنێو زێراب و کونەکان بەردبارانیان کردن .رۆژ لەدوایی رۆژ نارەزایەتی و توڕەیی خەڵک دژی ئەو ناعەدالەتی و بێ مافییە شێوە و شیوازی جیاواز بەخۆیەوە دەبینێت، بەداخەوە کە قوربانی بە گیان و ژیانی خودی مرۆڤەکان بۆتە شێوازێک کە هەرگیز ئەمە رێگاچارە نییە بۆ دەرچون لەو وەزعیەتە و گەیشتن بە ماف و ئازادییەکان.


فارس عیسا: پشکى هەرێم لە لیژنەى دارایی تێپەڕێت لە پەرلەمانیش پەسەند دەکرێت\nشاندى هەرێم لەبەغدایە\n2021.01.24 - 22:06\nشاندێکى حکومەتى هەرێمى کوردستان ئێوارەى ئەمڕۆ گەیشتە بەغدا بۆ گرەنتى تیپەڕاندنى پشکى هەرێم لەبودجە لەلایەن پەرلەمانەوە، نوێنەرى حکومەتى هەرێمیش لەبەغدا دەڵێت پشکەکە لە لیژنەى دارایی تێپەرێت لە پەرلەمانیش پەسەند دەکرێت.\nشاندەکە لەلایەن وەزیری داراییەوە سەرۆکایەتی دەکرێت و ئەندامەکانی لە ھەریەک لە وەزیری پلاندانان و وەزیری ھەرێم بۆ کاروباری بەغدا و سەرۆکی دیوانی ئەنجومەنی وەزیرانی ھەر‌ێمی کوردستان پێکھاتووە.\nشاندی هەرێم لەچوارچێوەی سەردانەکەی بۆ بەغدا به‌مه‌به‌ستی گفتوگۆکردن لەسەر جێگیرکردنی پشکی ھەرێمی کوردستان لە پڕۆژە یاسای بودجەی گشتیی ٢٠٢١ لەگەڵ لیژنەی دارایی ئەنجوومەنی نوێنەرانی عێراق کۆدەبێتەوە.\nفارس عیسا نوێنەرى حکومەتى هەرێم لەبەغدا لە چاوپێکەوتنێکدا لەگەڵ تەلەفزیۆنى فەرمى پارتى کە "ناس کورد" بەدواداچوونى بۆ کردووە رایگەیاند، شاندى هەرێم لەسەر بودجە لەگەڵ لیژنەى دارایی پەرلەمانى عێراق کۆدەبێتەوە، بەمەبەستى تیپەڕاندنى رێککەوتنى نێوان هەرێم و بەغدا لەپڕۆژەى بودجەى 2021 و دەستکارینەکردنى لەلایەن پەرلەمانەوە.\nوتیشى "هاتنى شاندەکە زۆر گرنگە، چونکە لە ساتە کۆتاییەکانى گفتوگۆى بودجە و بەشە بودجەى هەرێمە کە دەستکارى نەکرێت تا بە ئاسانى تێپەڕێت و کێشەى بۆ دروستنەکرێت".\nفارس عیسا باسى لەوەشکرد، لیژنەى دارایی گوزارشت لە پەرلەمان دەکات، چونکە هەر کوتلەیەک نوێنەرى لە لیژنەکەدا هەیە، بۆیە ئەگەر پشکى هەرێم لە لیژنەى دارایی تێپەڕێت لە پەرلەمانیش تێدەپەڕێت و کێشەى بۆ دروست نابێت.\nسەردانى شاندەکەى هەرێم بۆ بەغدا هاوکاتە لەگەڵ گفتوگۆکانى لیژنەى دارایی لەسەر ماددەکانى پەیوەست بە پشکى هەرێم لە بودجە کە بە رێژەى 12.6% دیاریکراوە، بەرانبەر رادەستکردنى 250 هەزار بەرمیل نەوتى رۆژانە و نیوەى داهاتى نەوتى و نانەوتى.\nفارس عیسا دەڵێت، دواخستنى هەڵبژاردنى پەرلەمانى عێراق کەشێکى ئەرێنى بۆ دانوستانەکانى ئەمجارە رەخساندووە، چونکە پێش دواخستنەکە چەندین لایەن دژى هەرێم لێدوانیاندەدا، بەڵام ئێستا کەدەنگدان دواخراوە لێدوانى لەو جۆرە نادەن.\nگفتوگۆ لەسەر پشکى هەرێم لە بودجە لەلایەن لیژنەى دارایی پەرلەمانەوە، دوایین کارى لیژنەکەیە پێش ئەوەى پەرلەمان پڕۆژەکە بخاتە دەنگدانەوە.\nجەمال کۆچەر، ئەندامی کوردی لیژنەکە لە لێدوانێکیدا بۆ ڕۆژنامەى سەباحی فەرمی کە "ناس کورد" بەدواداچوونى بۆ کردووە (23ى کانونى دووەمى 2020) ڕایگەیاند، لیژنەى دارایى لە گفتوگۆکانى لەسەر پڕۆژەیاسای بودجە بەردەوامە و بەرەو کۆتایى دەڕوات، پێدەچێت لەکۆتایى ئەم هەفتەیە یاخود سەرەتاى هەفتەى داهاتوو بخرێتە دەنگدانەوە.\nلاى خۆیەوە، ئەحمەد سەفار، بڕیاردەری لیژنەی دارایی لە پەرلەمانی عێراق (شەممە 23ی کانوونی دووەمی 2021) لە چاوپێکەوتنێکی تەلەفزیۆنیدا ڕایگەیاند، گەشبینن کە پشکی هەرێمی کوردستان لە بودجەی 2021، جێگیردەکرێت و کێشەی موچە نامێنێت.\nشەوێکى ’یەکلاکەرەوە’..سیناریۆى سێیەم بۆ رێککەوتن لەسەر پشکى هەرێم ئاشکراکرا\n2021.01.31 - 23:23\nوادەى ئامادەکردنى رەشنوسى بودجەى هەرێم راگەیەنرا\n2021.02.04 - 20:04\nئاسایشی هەرێم: ئەنجامدەرانی کردەوە تیرۆرستییەکەی سەیدسادق دەستگیرکران\n2021.02.04 - 18:40


6/7/2020 - 01:09\nدوای تەرخانکردنی بودجەی فریاگوزاری لە لایەن حکومەته‌وه وێسته‌گه‌كه به‌ته‌واوی ده‌خرێته‌وه كار\nپارێزگاری سلێمانی رایگەیاند، دوای ئەوەی ئێواره‌ى رۆژى یه‌كشه‌ممه 5 ى 7 ى 2020 ، بۆڕی سەرەکی دابەشکردنی ئاوی خواردنەوە لە سلێمانی شکا، دەستبەجێ کار بۆ چارەسەرکردنی گرفتەکە کراوە و لە ئێستادا بەشێکی وێستگەکە خراوەتەوە کار و لە ئه‌مرۆشه‌وه کێشەی زۆر شوێنی سلێمانی چارەسەر دەبێت.\nهەڤاڵ ئەبوبەکر، پارێزگاری سلێمانی له‌هه‌ژماری تایبه‌ت به‌خۆی له‌تایبه‌ت به‌خۆی له‌تۆری كۆمه‌ڵایه‌تى فه‌یس بووك بڵاوی كرده‌وه‌ته‌وه كه‌تێیدا ئاماژه به‌وه ده‌كات ، بەسوپاسەوە بەهیممەتی بەڕێوەبەرو ئەندازیارو تەکنیکارو کارمەندانی دڵسۆزو خۆنەویستی بەڕێوەبەرێتیی ئاوی سلێمانی و وێستگەی ئاوی سەرچنار، ئەمڕۆ دوای جیاکردنەوەو ڕاگرتنی ئەو بەشانەی زیانیان بەرکەوتووە، دەست بە چاکردنەوەی بۆری سەرەکیی گواستنەوەو دابەشکردنی ئاوی سلێمانی کرا.\nراشیگه‌یاندووه بەشێوەیەکی کاتیی و بۆ ئەوەی هاووڵاتیان بێئاونەبن بۆ ماوەیەکی درێژ، جوامێرانە بەشێکی گرنگیی وێستگەکە خراوەتەوە کار و لە سبەینێوە کێشەی زۆر شوێنی سلێمانی چارەسەر دەبێت.\nپارێزگاری سلێمانی ده‌شڵێت دوای تەرخانکردنی بوجەی فریاگوزاریش لە لایەن حکومەتی هەرێمی کوردستان و وەزارەتی داراییەوە کەلەلایەن پارێزگاری سلێمانییەوە داواکراوە، هەوڵی چارەسەرکردنی تەواوی شکان و خستنەوەگەڕی وێستگەو هێڵەکان دەدرێت.\nوەزیرێكی حكومه‌تى هه‌رێمی كوردستان په‌یامێك ئاراسته‌ى سه‌رۆكوه‌زیرانى عێراق ده‌كات\nد.خالس ئه‌حمه‌د: تا ئێستاش هاووڵاتیان پابەندنین\nوه‌زاره‌تی ته‌ندروستی: له 24 كاتژمێری رابردوودا 569 تووشبووی نوێ به كۆرۆنا تۆماركراون


🏰 شارەزوور شوێنەکان\n📅 کاتی تۆمارکردن Nov 26 2012 4:23PM\nشارۆچکەیەکی گەورەی سەر بە پارێزگای سلێمانیە، خاوەن [ زۆرتر... 👁] ✖ ✖ ✖ 2 1 ✔ 80% ✍ هـ.ب. 26-11-2012 16:23:17\n🏰 قەزای شارەزوور ؛ هەڵەبجەی تازە شوێنەکان\n📅 کاتی تۆمارکردن May 25 2019 7:41PM\n👁 ئەم بابەتە 508 جار بینراوە\nقەزای شارەزوور (هەڵەبجەی تازە) هەڵەبجەی تازە مێژو [ زۆرتر... 👁] ✖ ✖ 8 0 ✔ 99% ✍ ز.س. 25-5-2019 19:41:29


کرێى خوێندنى پارالێل و ئێواران لە زانکۆ حکومییەکان (٤٥%) کەمکرایەوە | وەزارەتى خوێندنى باڵا و توێژینەوەى زانستى\nکرێى خوێندنى پارالێل و ئێواران لە زانکۆ حکومییەکان (٤٥%) کەمکرایەوە\nئەنجومەنى وەزارەتى خوێندنى باڵا و توێژینەوەى زانستى بەسەرۆکایەتى د. ئارام محمد قادر بڕیاریدا بە کەمکردنەوەى کرێى خوێندنى پارالێل و ئێواران لە سەرجەم زانکۆ و پەیمانگەکان بەڕێژەى (٤٥%)، هەروەک مەرج و ڕێنمایی نوێى ماستەرو دکتۆراى تاوتوێکرد.\nئەمڕۆ سێشەممە ڕێکەوتى (١/١٠/٢٠١٩) ئەنجومەنى وەزارەت بەسەرۆکایەتى د. ئارام محمد قادر سەرۆکى ئەنجومەن و ئامادەبونى سەرۆک زانکۆ حکومییەکان کۆبونەوەى ژمارە (٥) ساڵى ٢٠١٩ى ئەنجامدا و چەند تەوەرو بابەتێکى پەیوەست بە پێشخستنى ڕەوشى خوێندنى باڵاى کوردستان بڕیاریان لێوەدرا.\nلەسەرەتاى کۆبونەوەکەدا وەزیرى خوێندنى باڵا و توێژینەوەى زانستى بەخێرهاتنى د.مەهاباد كامل عەبدوڵاى کرد بۆ ناو ئەنجومەنى وەزارەت کە وەک سەرۆکى زانکۆى هەڵەبجە دەستبەکاربوەو هیواى سەرکەوتنى لەم ئەرکە زانستى و گرنگە بۆ خواست.\nبڕیارەکانى کۆبونەوەى ئەنجومەنى وەزارەت:\nکەمکردنەوەى کرێى خوێندنى پاڕاڵێڵ و ئێواران لە زانکۆ حکومیەکان: سەبارەت بە کەمکردنەوەى کرێى خوێندنى پارالێل و ئێواران لە زانکۆ حکومییەکاندا، وەزیرى خوێندنى باڵا و توێژینەوەى زانستى وتى: ئامانجى وەزارەتەکەمان بۆ کەمکردنەوەى کرێى خوێندنى پارالێل و ئێواران لەبەر چاوگرتنى بارى دارایى هاوڵاتیانى کوردستان و ڕەخساندنى هەلى زیاترى خوێندن و پەرەپێدانى تواناکانى گەنجانە بۆ پەرەپێدانى بەهرەکانیان، ئەویش بە ڕەچاوکردنى پاراستنى کوالێتى خوێندن لە زانکۆ و پەیمانگەکاندا. بۆ ئەمەش ئەنجومەنى وەزارەت بڕیاریدا بە کەمکردنەوەى ڕێژەى (٤٥%)ى کرێى خوێندنى پارالێل و ئێواران لە سەرجەم قۆناخەکانى خوێندن لە زانکۆ و پەیمانگە حکومیەکانى هەرێمى کوردستان کە بۆ ئەمساڵى خوێندنى (٢٠١٩-٢٠٢٠) دەچێتە بوارى جێبەجێکردنەوەو بڕیارەکەش خوێندنى (دبلۆم، بەکالۆریۆس، ماستەر و دکتۆرا) دەگرێتەوە.\nکردنەوەى خوێندنى ماستەر و دکتۆرا: سەبارەت بە خاڵێکى دیکەى کۆبونەوە کە تایبەت بو بە کردنەوەى خوێندنى باڵا/ ماستەرو دکتۆرا لە زانکۆکانى کوردستان، لەلایەن لێژنەى باڵاى وەرگرتن پوختەى ڕێنمایى خوێندنى ماستەرو دکتۆرا بۆ ساڵى خوێندنى (٢٠١٩-٢٠٢٠) خرایەڕو و لەلایەن ئەندامانى ئەنجومەنى وەزارەت تێبینى و بۆچونى جیا جیا بۆ دەوڵەمەندکردنى ڕێنماییەکان خرایەڕو.\nئەنجامى وەرگرتنى خوێندکاران پەسەندکرا: لە بەشێکى دیکەى کۆبونەوەکەدا ئەنجامى وەرگرتنى خوێندکاران/ قوتابیانى قۆناخى دوانزەى ئامادەیى لە زانکۆ و پەیمانگەکانى هەرێمى کوردستان بەداتاو ئامار بەپێى پلانى زانکۆکان بۆ ئەندامانى ئەنجومەنى وەزارەت لەڕێگەى داتاشۆ خرایەڕو، دواى خستنەڕوى ئەنجامى وەرگرتن و بۆچون و پێشنیازى ئامادەبوان ئەنجومەنى وەزارەت ئەنجامى وەرگرتنى دەرچوانى دوانزەى ئامادەیى بۆ ساڵى نوێى خوێندنى (٢٠١٩-٢٠٢٠) پەسەندکرد، کە وابڕیارە لە چەند رۆژى داهاتو لە کۆنگرەیەکى رۆژنامەوانى ئەنجامى وەرگرتن ڕابگەیەنرێت.\nکۆنووسى کۆبوونەوەى لێژنەى سەرپەرشتیکردنى سێنتەرەکانى زمان: لە بەشێکى دیکەى کۆبونەوەکەدا کۆنوسى لێژنەى سەرپەرشتیکردنى سێنتەرەکانى زمان لەلایەن سەرۆکى لێژنە خرایەڕو و لەلایەن ئامادەبوانیشەوە بە بۆچون و تێبینى لەبارەى ئەرک و رۆڵ و کارەکان کۆنوسەکە تاوتوێکرا.\nهەر لە کۆبونەوەکەدا چەند بابەت و تەوەرێکى دیکەى پەیوەست بە بوارى زانستى و خوێندکاران و کارگێڕى پەیوەست بە زانکۆکان و دامەزراوە زانستیەکانى هەرێمى کوردستان گفتوگۆى لەبارەوە کرا.


تۆپبارانی به‌رزایه سنووریه‌كانی شاری نه‌وسوود له لایه‌ن هێزه‌كانی سپای پاسداران – کۆمەڵە_رێكخراوی كوردستانی حیزبی كۆمونیستی ئیران\nجولای 27, 2021 2\nڕۆژی دووشه‌ممه ٤ی مانگی گه‌لاوێژ، تۆپخانه‌كانی سپای پاسداران، ده‌ستیان داوه‌ته تۆپبارانی به‌رزایه سنووریه‌كانی گوندی “شه‌ركان”ی سه‌ر به شاری نه‌وسوود و زه‌ره‌ر و زیانێكی زۆریان به باخ و باخاتی خه‌ڵك و سرووشتی ناوچه‌كه گه‌یاند.\nبه پێی ڕاپۆرته‌كان، به هۆی تۆپبارانه‌كانی سپای پاسداران، سه‌ره‌ڕای زه‌ره‌ر و زیانی گه‌وره‌ی باخاتی خه‌ڵك، جه‌نگه‌ڵ و دارستانه‌كانی ناوچه‌كه ئاگری تێ به‌ربووه و تا ئێستا كونترۆڵ نه‌كراوه. جێی ئاماژه‌یه كه ڕژیمی كۆماری ئیسلامی به‌رده‌وام به بیانووی جه‌وله‌ی هێزه‌كانی ئۆپۆزسیۆنی كوردستان، ناوچه سنوورییه‌كان تۆپباران و جه‌نگه‌ڵ و دارسته‌كانی به ئه‌نقه‌ست ئاور تێبه‌رئه‌دات.


پێنج خۆراك بۆ ئەو كەسانەی زوو شتیان بیردەچێتەوە\n06:52 - 03/05/2021\nبیرچونەوە یەكێكە لە گرفتە سەرەكییەكانی ئەم سەردەمە، كە گەنج و پیری گیرۆدەكردووە، بەجۆرێك هەندێك كەس كاتێك شتێكیان پێدەوترێت و باسی بابەتێكیان بۆ دەكرێت یاخود كارێك لەمێشكیاندایە و دەیانەوێت ئەنجامی بدەن، دوای چەند خولەكێك یان ماوەیەك بیریان دەچێتەوە.\nپسپۆڕانی تەندروستی ئاماژە بەوە دەكەن، بیرچونەوە پەیوەندی بە تەمەنەوە نییە، ئەو حاڵەتە زۆر جار كەسەكە لەناو هاوڕێ و كەسەكانیدا توشی شەرمەزاری دەكات، چونكە لە هەندێ حاڵەتدا كەسێك ناوی هاوڕێ و كەسە نزیكەكانی یاخود بەراوارێكی دیاریكراوی بیردەچێتەوە.\nپێشبینی دەكرێت هۆكاری ئەو حاڵەتە كەمخەوی و دڵەڕاوكێ و چەند هۆكارێكی دیكە بێت، سیستمی خۆراكی تەندروستی و چەند جۆرێكی خواردن و خواردنەوە دەتوانن ئەو نیشانەنانە كەمبكەنەوە و چارەسەری گرفتی بیرچونەوە بكەن.\nماڵپەڕی میدیكاڵ ئێكس پرێس باسی پێنج خواردنی كردووە كە چارەسەری بیرچونەوە دەكەن و بیر بەهێز دەكەن ئەوانیش بریتین لە:\n1-هێلكە: سەرچاوەیەكی سەرەكییە بەو ماددە خۆراكییانەی بۆ مێشك پێویستن، بەتایبەت ڤیتامینەكانی (B6,B12)هەروەها فۆلات و كۆلین، كە زۆر گرنگن بۆ بەهێزكردنی بیر و ڕێگری لە بیرچونەوە.\n2- سەوزەكان: خواردنی بڕێكی زۆری سەوزەكان بەتایبەت ئەوانەی ڕەنگیان سەوزە، ئەگەر لاوزابونی مێشك و بیرچونەوە كەمدەكەنەوە، بەتایبەت بروكلی و بیبەر، سپیناخ و كەلەرم.\n3- ماسییە چەورەكان: خواردنی ماسی سەلەمون و سەردین زۆر گرنگن بۆ چالاككردنی بیر و ڕێگری لە بیرچونەوە، بە تایبەت ئەوانەی دەوڵەمەندن بە ئۆمیگا 3 كە دەبێتە هۆی چالاككردنی مێشك، بۆیە زۆر گرنگە هەفتانە دوو جار ماسی بخورێت.\n4- چەرەسات: سەرچاوەیەكی گرنگ و سەرەكی ڤیتامین ، كە لەهەمان كاتدا ماددەیەكی دژە ئۆكسیدە، بەتایبەت بادەم كە زۆر پێویستە بۆ چالاككردنی بیر.\n5- توو: توێژینەوەكان جەخت دەكەنەوە لەسەر گرنگی خواردنی جۆرەكانی توو بۆ چالاككردنی مێشك، چونكە بڕێكی زۆر ماددەی دژە ئۆكسیدیان تێدایە، كە پاڵ بە بڕێكی زۆر خوێن و ئۆكسجینەوە دەنێن بۆ مێشك.\n770 جار خوێندراوەتەوە


ئه‌مریكا بنكه‌ی سه‌ربازی له ڕۆژهه‌ڵاتی ڕووباری فورات دەکاتەوە - Mehr News Agency\n8 avrêlê 2018 - 09:24\nNews Code 17891\nهاوسه‌رۆكی لیژنه‌ی به‌رگری له‌كانتۆنی جزیره:\nئه‌مریكا بنكه‌ی سه‌ربازی له ڕۆژهه‌ڵاتی ڕووباری فورات دەکاتەوە\nهاوسه‌رۆكی لیژنه‌ی به‌رگری له‌كانتۆنی جزیره‌ی كوردستانی سووریا ڕایگه‌یاند: ئه‌مریكا بنكه‌یه‌كی نوێی سه‌ربازی له‌ڕۆژهه‌ڵاتی ڕووباری فورات داده‌مه‌زرێنێت.\nبە ڕاپۆرتی ئاژانسی هەواڵی مێهر، ڕێسان جیلۆ هاوسه‌رۆكی لیژنه‌ی به‌رگری له‌كانتۆنی جزیره‌ی له لێدوانێكدا به‌ئاژانسی نۆڤۆستی ڕووسی ڕاگه‌یاند: "ئه‌مریكا بنكه‌یه‌كی سه‌ربازیی خۆی له‌ڕۆژهه‌ڵاتی ڕووباری فورات بنیاتده‌نێت."\nلەو هەواڵەدا هاتووە "ئەم بڕیارە له‌چوارچێوه‌ی هه‌ماهه‌نگییه‌كانی نێوان ئه‌مریكا‌و هێزه‌كانی سوریای دیموكرات (هه‌سه‌ده)".\nبه‌وته‌ی هاوسه‌رۆكی لیژنه‌ی به‌رگری له‌كانتۆنی جزیره، "داعش به‌شێك له هێزه‌كانی له نێو باكوری سووریا ماوه، ئه‌وه‌ش بوه‌ته هه‌ڕه‌شه‌یه‌ك، دامه‌زراندنی ئه‌و بنكه سه‌ربازییه‌ش له‌پێناو ڕووبه‌ڕوبونه‌وه‌ی مه‌ترسییه‌كانی گروپی داعشه".\nپێشتر ده‌نگۆی ئه‌وه‌ی له‌ئارادابوو كه فه‌ره‌نسا‌و ئه‌مریكا پێكه‌وه بنكه‌یه‌كی هاوبه‌ش له‌نزیك ڕووباری فورات دروستده‌كه‌ن، له‌به‌رامبه‌ردا هاوسه‌رۆكی لیژنه‌ی به‌رگری له‌كانتۆنی جزیره ڕایگه‌یاند، ئه‌وان وه‌ك هاوپه‌یمانیان مامه‌ڵه له‌گه‌ڵ ئه‌و هێزانه‌دا ده‌كه‌ن‌و نه‌ك وه‌ك ئه‌وه‌ی چ وڵاتێك بن.


پۆپۆلیستی هەڕەشەیە بۆ سەر ئابووریی جیهان\nپۆپۆلیستی هەڕەشەیە بۆ سەر ئابووریی جیهان  فه‌یسه‌ڵ عه‌لی 10/5/2017\nقسەكردن لەسەر پۆپۆلیستیی ئابووریی پانتاییەكی فراوانی گفتوگۆكانی سیاسی داگیرگردووە، بەجۆرێك وەك پەتای لێهاتووەو بەشێوەیەكی خێرا لە هەموو شوێنەكان بڵاودەبێتەوەو بە كەسیش ناگیرێتەوە.\nهەر لەكەوتنی یەكەم بەردی دۆمینۆی دەنگدانی بریتانییەكان بۆ دەرچوون لە یەكێتیی ئەوروپا، سیاسییە پۆپۆلیستییە ئەوروپی‌و ئەمریكاییەكان هێرشیان دەستپێكرد بۆ پێشكەشكردنی چارەسەری تەقلیدی‌و یاریكردن بە هەست‌و سۆزی ناڕازیی‌و پەرواێزخراوەكان، بەڵام بەبێ ئەوەی رەوڕەوەی ئابوورییان لەبەرچاو گرتبێت كە بەهیچ جۆرێك بەرەو دوا ناگەڕێتەوە.\nناونیشانی ئەو دڵەڕاوكێ گەورەیەی جیهانی گرتۆتەوە، ئەو پشێوییەیە كە سەركەوتنی دۆناڵد ترامپ لە هەڵبژاردنی سەرۆكایەتی ئەمریكا ناویەتییەوە، ئێستا ترسەكە لەوەدایە ئەگەرهاتوو لە هەڵبژاردنی سەرۆكایەتی فرەنساش مارین لۆپین كاندیدی راستڕەو دەربچێت، كە بانگەشە بۆ دەرچوونی وڵاتەكەی لە ناوچەی یۆرۆ دەكات، ئەمەش زەبرێكی گورچكبڕی ترە بەر یەكێتیی ئەوروپا دەكەوێت، دەشێ ئەمە بۆ دەوڵەتانی تری ئەوروپاش پەل بهاوێژێت.\nدەرفەت بۆ هەلپەرست‌و راستڕەوەكان\nناواخنی ترسەكە لەوەوە سەرچاوە دەگرێت، ئەو سیاسەتی خۆپارێزییەی پۆپۆلیستەكان پەیڕەوی لێدەكەن دژی ئابووریی بەجیهانیبووە، ئەمەش ئابووریی جیهان رووبەڕووی داكشان دەكات، لەكاتێكدا جیهان لەكێبڕكێی كرانەوەو بەهێزكردنی ئاڵوگۆڕی بازرگانی‌و خێراكردنی رەوتی گەشەی ئابووری‌و زیادكردنی وەبەرهێنانە.\nهەندێك لەو بڕوایەدان كە ئەو سیاسەتەی ئەمانە بانگەشەی بۆ دەكەن بۆ دەربازبوون لە قەیرانەكان گونجاوە، دەرفەت بۆ هەلپەرست‌و راستڕەوەكان دەڕەخسێنیت تا بچنە نێو بازنەی داڕێژەرانی بڕیاری ئابووری، ئەمەش سەرلێشێواویی بۆ بازاڕو كۆمپانیاكان دروست دەكات كە پێویستییەكی زۆریان بە سەقامگیرییە تا پلانی درێژخایەن بۆ وەبەرهێنان‌و بازرگانی‌و گەشەی ئابووری دابڕێژن.\nلە كۆتاییدا پۆپۆلیستی ئابووری چارەنوسی هەر شكستهێنانە، چونكە رەوڕەوەی ئابووریی جیهان بەهیچ جۆرێك بەرەو دوا ناگەڕێتەوە.\nهەڵكشانی رێژەی هەڵئاوسان\nئەو هۆكارانەی وایكرد پۆپۆلیستەكان لەژێری ناوی خۆپارێزی پێداگیری لەسەر ئەو هۆكارانە بكەن، لەسەرەتادا وەك شوێنیكی ئارام بۆ ئابوورییەكانیان دەردەكەوێت، بەڵام لەكۆتاییدا شكست دەهێنیت چونكە ئابووریی جیهان دووچاری ئیفلیجی دەكات بەهۆی پاشەكشێی پڕۆسەی بازرگانیی نێودەوڵەتی‌و هەڵكشانی رێژەی هەڵئاوسان بەهۆی رەسمی گومرگی‌و كۆتوبەندەكانی سەر بزاوتی شمەك‌و وەبەرهێنانەوە.\nلەمەودای كورتدا، هێشتا ئەو ئاگاداركردنەوانە بەدی نەهاتوون لەوەی كە سیاسەتەكانی ترامپ كارەساتێكی ئابووریی گەورە بۆ ئابووریی ئەمریكای لێدەكەوێتەوە، ئابووریی ئەمریكا هێشتا پێچەوانەی ئەو ئاگاداركردنەوانە بەڕێوەدەچێت.\nلەبریتانیاش كارەسات نەكەوتەوە، وەك ئەوەی ناڕازیانی جیابوونەوە لە یەكێتیی ئەوروپا باسیان لێوە دەكرد، بەوەی هەر بە دەنگدانی بریتانییەكان بۆ جیابوونەوە ئابووریی بریتانیان دووچاری كارەساتی گەورە دەبێت، ئەوەتا ئابووریی ئەو دەوڵەتە بەرگری لە دەرهاویشتەكانی بریكست دەكات. راڤەی ئەمە ئەوەیە كە ئاكامی سیاسەتەكانی ترامپ لە شەو و رۆژێكدا دەرناكەوێت، هەروەها هێشتا بریتانیا لە یەكێتیی ئەوروپا دەرنەچووەو لانیكەم دوو ساڵێكی دەوێت، وێڕای ئەوەی بەشێكی باجی ئەو دەرچوونەی دا بەوەی ئستەرلینی (٢٠%) بەهاكەی لەدەستدا.\nبازاڕی كارو پەرەسەندنی تەكنەلۆجیا\nدیاردەی سیاسەتی پۆپۆلیستی ئابووری پرنسیپەكانی بەجیهانیبوون ئەشكێنێ‌و دابڕانی ئابووری ئەچەسپێنێت، دەشێ ئەو سیاسەتانە ئابووریی جیهانی بەرەو تونێلێكی تاریك ببات، رەنگە دەرچوونیش لێ ئاسان نەبێت ئەگەر هاتوو ریشەكەی رۆچێتە ناو پەراوێزخراوان‌و ناڕازییەكانی ناو كۆمەڵگەوە.\nسیاسەتی پۆپۆلیستی وەبەرهێنەران‌و پیاوانی كار ناچار دەكات كە خەرجییەكانیان لەبری ئایندە بە ئێستاوە ببەستنەوە، ئەمەش بەشێوەیەكی كاتی دەبێتە هاندەری ئابووری، ئەمەش هەستێكی خۆش‌و لێڵ بۆ گەشەكردن دروست دەكات، سەركردە پۆپۆلیستییەكان هەست بە دڵنیایی دەكەن كاتێك دەبینین سیاسەتەكانیان لەسەر ئەرز سەركەوتنی بەدەستهێناوە، بەڵام ئەو دڵنیاییە كاتییە.\nخنكاندنی بزاوتی ئابووری‌و بازرگانیی\nلە هۆڵەندە، كۆمپانیاكان لەوانە كۆمپانیای رۆیاڵ دەچ چل هەوڵەكانیان چركردۆتەوە بۆ ئەوەی بەر بەو هەڵكشانی پۆپۆلیستییە بگرن، هەروەها دەوڵەتی چینیش لای خۆیەوە هەوڵەكانی بۆ هەمان مەبەست چركردۆتەوە، لە فراوانكردنی هاوبەشی ستراتجیی‌و بەهێزكردنی وەبەرهێنان‌و بەرزكردنەوەی ئاستی ئاڵوگۆڕە بازرگانییەكانی لەگەڵ یەكێتیی ئەوروپاو كەنەدا هەنگاوەكانی خێراتر كردووە.\nلەكۆتاییدا ئازادیی ئابووری گونجاوترین ئەگەرە لەبەرامبەر داخران‌و كۆتوبەندو دابڕان كە پۆپۆلیستەكان دەیانەوێ لێوەی بزاوتی ئابووری‌و بازرگانیی پێ بخنكێنن.


ئاژانسی ده نگو باسی کوردستان: گروپه‌چه‌ته‌کانى سه‌ربه‌سوپاى ئازاد (700) هاوڵاتى کوردیان رفاند\nگروپه‌چه‌ته‌کانى سه‌ربه‌سوپاى ئازاد (700) هاوڵاتى کوردیان رفاند\nگروپه‌چه‌ته‌کانى سوپاى ئازاد له‌سه‌ر رێگاى شارى حه‌له‌ب و عه‌فرین (700) هاوڵاتى کوردیان رفاند . هه‌وره‌ها ژماره‌یه‌ک ئۆتۆمبێلیشیان ده‌ستبه‌سه‌ر کرد .\nسه‌رچاوه‌یه‌کى نزیک له‌سوپاى ئازاد به ANHA ى راگه‌یاند که گروپه‌چه‌ته‌کانى سه‌ربه‌سوپاى ئازاد (700) هاوڵاتى مه‌ده‌نى کوردیان له‌سه‌ر رێگاى حه‌له‌ب ــ عه‌فرین رفاندووه . هه‌روه‌ها ژماره‌یه‌ک ئۆتۆمبێلی بارهه‌ڵگریشیان له‌شارۆچکه‌ى دارتیزا ده‌سته‌به‌سه‌ر کردوون . هه‌مان سه‌رچاوه ده‌ستنیشانیشى کرد که ئه‌وهاوڵاتیانه‌ى رفێنراون ئێستا له‌شارۆچکه‌ى ماریاى سه‌ربه حه‌له‌ب که له‌ژێر کۆنترۆلى که‌تیبه‌ى ئه‌لته‌وحید دانه .\nبه‌گوێره‌ى سه‌رچاوه‌کان زانرا ئه‌و هاوڵاتیانه رووبه‌رووى ئه‌شکه‌نجه کراونه‌ته‌وه و بارودۆخى ته‌ندروستیان له‌مه‌ترسى دایه له‌به‌ر ئه‌وه‌ى هه‌موو ئه‌و که‌سانه‌ى ده‌ستگیرکراون له‌ژێر زه‌مینێک راگیراون تا ئێستا بێ نان و ئاو ماونه‌ته‌وه .\nله‌لایه‌کى تر راگه‌یه‌ندرا گروپه‌چه‌کداره‌کان چه‌ندین بازرگانى ماده سوته‌مه‌نیه‌کانیان له‌شارى عه‌فرین گرتوون و رێگاى بازرگانیان له‌کورده‌کان گرتووه و به‌مه‌ش ته‌نیا که‌سانى عه‌ره‌ب ده‌توانن بازرگانى بکه‌ن .\nهه‌روه‌ها له‌لایه‌کى تریش شوفێرێکى کورد به‌رێگاى ته‌له‌فۆن به ANHA ى راگه‌یاندووه که دوو پاسى نه‌فه‌رهه‌ڵگر که له‌لوبنان ده‌هاتن بۆ سوریا له‌سه‌ر رێگاى دارتیزا له‌گه‌ڵ سه‌رنشینه‌کانیان ده‌ستبه‌سه‌ر کراون . هه‌روه‌ها هه‌مان گروپ (6) ئۆتۆمبێلى بارهه‌ڵگری به‌نزینیان له‌دارتیزا رفاندووه .\nسەر چاوە قەندیلپۆست\nréjymékéy Ésad le sopay azad xraptré u sopauý azadish lé réjymékéyEsad xraptéré\n– Çekdarên Artêşa Azad li ser riya bajarê Heleb û Efrînê zêdetir ji 700 welatiyên sivîl ên Kurd revandin, her wiha hejmarek wesayît desteser kirin.\nÇavkaniyekî nêzî Artêşa Azad ji ANHA’yê re ragihand ku komên çekdar ên girêdayî Artêşa Azad zêdetir ji 700 welatiyên sivîl ên Kurd li ser riya bajarê Heleb û Efrînê revandin. Her wiha hejmarek ji wesayîtên veguhastina baran li bajaroka Dartize destserkirin. Heman çavkanî destnîşan kir ku welatiyên hatine revandin niha li bajaroka Marêi ya Helebê ku di bin kontrola Tugaya El-Tewhîd hatine veşartin.\nLi gorî çavkaniya da zanîn ku welatî rastî îşkenceyan tên û rewşa wan a tenduristî pir xerap e, ji ber ku hemû kesên hatine girtin di jêrzemînekê (Qebû) de ne û demeke dirêj av û nan ji ser wan hate qutkirin.\nLi aliyekî din hate gotin ku komên çekdar gelek bazirganên ku sotemeniyî vedugihêzin herêma Efrînê girtin û riya bazirganiyê li ber kurda kirtine û tenê mirovên ereb dikarin bazirganiyê bikin.\nLi aliyekî din ajokerkî kurd di riya telefonê re ji ANHA’yê re ragihand ku 2 Otopîsa wî ya ku ji Lubnanê dihatin Efrîn tevî rêwiyan li Dartizê hatin girtin. Her wijha heman komê 6 kemyonên ku deboyên benzînê li ser bûn jî li Daritîza ji aliyê komên çekdar ve hatine revandin.\nله لایه‌ن ئاژانسی ده نگو باسی کوردستان ajansknews kl. ۳/۰۶/۱۳۹۲ ۰۹:۵۷:۰۰ بعدازظهر


مستەفا كازمی گەیشتە ئەمەریكا بڕیارە لەگەڵ ترەمپ كۆببێتەوە\n2020-08-19 [09:40 AM]\nسەرۆک وەزیرانی عێراق گەیشتە ویلایەتە یەکگرتووەکانی ئەمریکا و بڕیارە لەگەڵ سەرۆکی ئەمریکا کۆببێتەوە.\nبەپێی راگەیێندراوێکی نوسینگەی سەرۆک وەزیرانی عێراق، مستەفا کازمی سەرۆک وەزیرانی عێراق بە سەرۆکایەتی شاندێکی باڵا گەیشتە واشنتنی پایتەختی ویلایەتە یەکگرتووەکانی ئەمریکا.\nبەپێی راگەیێندراوێکی نوسینگەی سەرۆک وەزیرانی عێراق، رۆژی پێنجشەممە مستەفا کازمی لەگەڵ دۆناڵد ترەمپ سەرۆکی ئەمریکا کۆدەبێتەوە و گفتوگۆ دەکەن لەبارەی بەهێزکردنی پەیوەندی دوو قۆڵی نێوان بەغدا و واشنتن و دوایین پێشهاتەکانی ناوچەکە و بابەتی پەیوەندیدار بە هەردوولا.\nوەک لە راگەیێندراوەکە ئاماژەی بۆ کراوە، لەمیانەی سەردانەکەدا کازمی لەگەڵ گەورە بەرپرسانی ئەمریکا کۆدەبێتەوە و گفتوگۆ دەکەن لەبارەی پەیوەندی دوو قۆڵی نێوان هەردوو وڵات و بەهێزکردنی هاوکاری هاوبەش لە چەندین بواردا لە سەرووی هەموویانەوە، ئاسایش، تەندروستی، ئابووری و کەرتەکانی دیکە.\nئەمە گەڕی دووەمی دیالۆگی ستراتیژی نێوان عێراق و ئەمەریكایە، لەدوای ئەمە گەڕی دیکەی بەدواوە دێت، ئەوەش بەمەبەستی گەیشتنە بەوەی هەردوو وڵات سوود لەدانوستاندنەكان وەرگرن و ڕێككەون، بەپێی دیدگای نیشتمانی عێراقی و بەرژەوەندی گەلی عێراق و بەرژەوەندی هاوبەش لەنێوان ئێمە و دەوڵەتێکی گرنگ و گەورەی وەک ویلایەتە یەکگرتووەکانی ئەمریکا" .\nگوتەبێژی سەرۆکوەزیرانی عێراق ئاماژەی بەوەشکرد، "شاندەکە هەمووی بە سەرۆکایەتی سەرۆکوەزیرانی عێراق دەبێت، بەڵام گەڕی دووەمی دیالۆگی ستراتیژی بە سەرۆکایەتی دکتۆر فوئاد حوسێن، وەزیری دەرەوەی عێراق و وەزیری دەرەوەی ئەمریکا دەبێت ، لەگەڵ ئەوەشدا هەمان ئەو پسپۆرانە بەشداردەبن کە گەڕی یەکەمیان بەڕێوەبردووە".\nكاتژمێر 6 ی بەیانی بەکاتی واشنتن لە هۆتێل ویلارد پشکنینی کۆرۆنا بۆ مستەفا کازمی دەکرێت و دوای دڵنیابوونەوە لە باری تەندروستی، كاتژمێر 2 دوای نیوەڕۆ کە دەکاتە 8 ی ئێوارە بەکاتی بەغدا، کازمی و ترەمپ کۆدەبنەوە.


ئۆپەراسیۆنێكی سەربازیی لە پێنج قۆڵەوە بۆ لەناوبردنی مۆڵگە و پاشماوەكانی داعش و نەهێشتنی مەترسی گروپە چەكدارییەكان لە سنوری كەركوك دەستیپێكرد، بەناوی "پاڵەوانانی عیراق - سەركەوتنی سەروەری". ئۆپەراسیۆنەكە هاوكاتە لەگەڵ سەردانی مسته‌فا كازمی، سه‌رۆك وه‌زیرانی عیراق بۆ كەركوك و لە نزیكەوە چاودێریكردنی دۆخی ئەمنی ناوچەكە.\nئەو ئۆپەراسیۆنە كاتژمێر چواری بەرەبەیانی ئەمڕۆ سێشەممە 2ی حوزەیران لە پێنج قۆڵەوە، لە سنوری دابڕاوی نێوان سەڵاحەدین و كەركوك بۆ پاككردنەوەی روبەڕوی 738 كیلۆمەتر چوارگۆشە بەڕێوەچوو.\nبەپێی پەیامنێری (كەركوك ناو)، هێزەكانی بەرپەرچدانەوەی خێرا، سوپای عیراق، حەشدی شەعبیی و پۆلیسی فیدراڵی تیایدا بەشدارن، بەهاوكاریی فڕۆكە جەنگییەكان لە ئاسمانەوە.\nتائێستا لە ئۆپەراسیۆنەكەدا ئۆتۆمبێلێكی بۆمبڕێژكراو و 30 بۆمب تەقێنراونەتەوە.\nبەڕێوەچونی ئەو ئۆپەراسیۆنە، هاوكاتە لەگەڵ سەردانی مسته‌فا كازمی، سه‌رۆك وه‌زیرانی عیراق بۆ شاری كه‌ركوك، بۆ كۆبونه‌وه له‌گه‌ڵ فه‌رمانده‌یی ئۆپه‌راسیۆنه هاوبه‌شه‌كان و به‌سه‌ركردنه‌وه‌ی هێزه ئه‌منییه‌كان و چاودێریكردنی دۆخی ئەمنی ناوچەكە.\nبەپێی پەیامنێری (كەركوك ناو)، كازمی خۆی راستەوخۆ چاودێری ئۆپەراسیۆنەكە دەكات.\nئەو ئۆپەراسیۆنە هاوكاتیشە لەگەڵ زنجیرەیەك روداوی ئەمنیی و توندوتیژی لە باشوری كەركوك و بە ئامانجگرتنی هێزەئەمنییەكان و بەروبومی دانەوێڵەی جوتیاران و گوندنشینان.


2020-12-03 [06:15 AM]\nدواجار و دوای ساڵێک لە بڵاوبونەوەی ڤایرۆسی کۆرۆنا، ڤاکیسنى بەرهەمهێنراو چانسى ئەوەى بە هاوڵاتیانی بەریتانیادا کە ڤاکسینەیان پێبدرێت، ئەوەش دوای ئەوەی حکومەتی وڵاتەکەیان رەزامەندی لەسەر بەکارهێنانی ڤاکسینە هاوبەشەکەی هەردوو کۆمپپانیای فایزەر و بیۆنتیک نیشاندا و بڕیاریشە لە هەفتەی داهاتودا پێدانی ڤاکسینەکە بە هاوڵاتیانی بەریتانی دەست پێبکات.\nنزیک بونەوە لە بەکارهێنانی ڤاکسینی کۆرۆنا لەکاتێکدایە ژمارەی توشبوانی ئەو ڤایرۆسە لەسەرئاستی جیهان (64) ملیۆن کەسی تێپەڕاندوە، لەو ژمارەیەی توشبوانیشدا بەریتانیا لە ریزبەندی حەوتەمدایە لەسەر ئاستی جیهان، تا ئەمڕۆ یەک ملیۆن و (620) هەزار کەس لەو وڵاتە توشی کۆرۆنا بوون.\nڤاکیسنە هاوبەشەکەی کۆمپانیاکانی فایزەر و بیۆنتیک، یەکەم ڤاکسینی دژی کۆرۆنایە کە بەکاردەهێنرێت، بەڵام تاکە ڤاکسینی دژی ئەو ڤایرۆسە نیە، بەڵکو ژمارەیەک ڤاکسینی دیکەش بەرهەمهێنراون یان لە دواقۆناغەکانی بەرهەمهێناندان، ئەم راپۆرتە زانیاری وردی لەبارەی دیارترین ئەوڤاکسینانە تێدایە کە بڕیارە وەک ڤاکسینی دژە کۆرۆنا بەکاربهێنرێن.\nڤاکسینی فایزەر - بیۆنتیک\nبەپێی راگەیەنراوی هەردوو کۆماپانیاکە، ئاستی کاریگەری ڤاکسینەکە (95%)ـە.\n*بەڕێژەی (90%) خەڵک دەپارێزێت لەنیشانەکانی کۆرۆنا.\n*بۆهەرکەسێک دوو ڤاکسین بەکاردەهێنرێت، ماوەی نێوان پێدانی هەردوو پێکوتەکەش سێ هەفتەیە.\n*هیچ مەترسیەک لەسەر تەندروستی بەکارهێنەران دروست ناکات.\n*پێویستە لە سندوقێکی تایبەتدا لە پلەی گەرمی (70) پلە ژێر سفری سەدی هەڵبگیرێت.\n*بڕیارە بەرتیانیا وەک یەکەم بەکارهێنەر (40) ملیۆن لەو ڤاکسینە بکڕێت.\n*نرخەکەی (20) دۆلارە.\n*ئاستی کاریگەرییەکەی (94.5%)ـە.\n*بە دووجار دەدرێت بە بەکارهێنەران، ماوەی نێوان هەردوو جارەکەش چوارهەفتەیە.\n*(30) هەزار کەس بەشدارییان لە تاقیکردنەوەی ڤاکسینی مۆدێرنادا کردوە، نیوەی ئەو ژمارەیەش ڤاکسینەکەیان وەرگرتوە.\n*هەڵگرتنی لە ڤاکسینەکەی (فایزەر – بیۆنتیک) ئاسانترە، ئەگەر لە (20) پلەی سەدی ژێر سفردا هەڵبگیرێت، بۆماوەی شەش مانگ دەمێنێتەوە.\n*نرخی (33) دۆلارە.\nڤاکسینی زانکۆی ئۆکسفۆرد\n*ئەم ڤاکسینە بەرهەمی زانکۆی ئۆکسفۆرد و دامەزراوەی دەرمانی ئەسترازینیکایە کە دامەزراوەیەکی (بەریتانی – سویدی)یە.\n*توانای پاراستنی لە توشبونی بە ڤایرۆسی کۆرۆنا (70%- 90%)یە.\n*بەرگری بەهێز لەکەسانی بەتەمەندا دروست دەکات.\n*لەسەر زیاتر لە (20) هەزارکەس تاقیکراوەتەوە.\n*بەکارهێنان و گواستنەوەی ئاسانە، چونکە پێویست ناکات لە پلەی گەرمی زۆر نزمدا هەڵبگیرێت.\n*نرخەکەی (4) دۆلارە.\n*بەرهەمی کۆمپانیای (گەمالیا)ی روسیە.\n*ئاستی کاریگەریەکەی (92%)ـە.\n*بۆماوەی دوو ساڵ بەرگری لە جەستەی مرۆڤدا دروست دەکات.\n*لەمانگی کانونی دووەمی (2021) دەست بەدابەشکردنی دەکرێت.\n*بەکارهێنانی ئاسان و لەپلەی گەرمی ئاسایدا هەڵدەگیرێت.\n*نرخەکەی (10) دۆلارە.


(270) هه‌رشتێکتان به‌خشی بێت یان هه‌ر نه‌زرو بڕیارێکتان دابێت، ئه‌وه خوا پێی ده‌زانێت و بۆ سته‌مکاران هیچ جۆره پشتیوانیه‌ک نیه (که بیانپارێزێ له تۆڵه‌ی خوا).\n(271) ئه‌گه‌ر خێرو چاکه و به‌خشینه‌کانتان به ئاشکرا ئه‌نجام بده‌ن ئه‌وه شتێکی چاکه، خۆ ئه‌گه‌ر بیشارنه‌وه و بیده‌ن به هه‌ژاران به نهێنی ئه‌وه چاکتره بۆتان، جا (به‌و به‌خشینه) خوا هه‌ندێک له گوناهه‌کانتان ده‌سڕێته‌وه و خوا ئاگایه به‌و کارو کرده‌وانه‌ی که ئه‌نجامی ده‌ده‌ن.\n(272) ئه‌ی پێغه‌مبه‌ر (صلی الله علیه وسلم) هیدایه‌ت و ڕێنموویی و موسوڵمان کردنی ئه‌و خه‌ڵکه له‌سه‌ر تۆ نیه (چونکه تۆ ته‌نها گه‌یاندنی په‌یامه‌که‌ت له‌سه‌ره) به‌ڵام خوا هیدایه‌ت و ڕێنموویی هه‌ر که‌سێکی بوێت ده‌کات، (به مه‌رجێک ئه‌و که‌سه‌ش ڕووی دڵی بکاته ئیمان) هه‌ر خێرێکیش ئه‌نجام بده‌ن، ئه‌وه قازانجه‌که‌ی بۆ خۆتانه، ئێوه (ئه‌ی بڕواداران) هیچ شتێک نابه‌خشن مه‌گه‌ر بۆ ڕه‌زامه‌ندی خوا نه‌بێت و هه‌ر خێرو چاکه‌یه‌کیش ئه‌نجام بده‌ن پاداشته‌که‌یتان ده‌ستتان ده‌که‌وێته‌وه، ئه‌وسا ئێوه به‌هیچ شێوه‌یه‌ک سته‌متان لێناکرێت.\n(273) (ئه‌و جۆره به‌خشینانه پێشکه‌ش بکه‌ن) به‌و هه‌ژارانه‌ی له پێناوی خوادا لێبڕاون و ناتوانن بگه‌ڕێن به زه‌ویدا و بازرگانی و کاسبی بکه‌ن (به‌هۆی خه‌ریک بوونیان به‌گه‌یاندنی په‌یامی خوا)، ئه‌وه‌ی نه‌یانناسێت، (ئه‌و هه‌ژارانه ئه‌وه‌نده که‌سایه‌تی خۆیان ڕاده‌گرن و نه‌فس به‌رزن)، واده‌زانێت ده‌وڵه‌مه‌ندن، تۆ ئه‌ی پێغه‌مبه‌ر (صلی الله علیه وسلم) (یا ئه‌ی ئیماندار) به ڕه‌نگ و ڕوخسارو سیمایاندا ده‌یانناسیت، داواناکه‌ن له خه‌ڵکی به‌زۆر شتی لێبسه‌نن و ڕووگیریان بکه‌ن، هه‌ر خێرێک ئه‌نجام بده‌ن ئه‌وه بێگومان خوا زانایه پێی.\n(274) ئه‌وانه‌ی ماڵ و سامانیان ده‌به‌خشن، به‌شه‌و و به ڕۆژ، به نهێنی و به ئاشکرا، ئا ئه‌وانه هه‌ر پاداشتیان لای په‌روه‌ردگاریانه، ترس و بیمیان له‌سه‌ر نییه و ئه‌وان خه‌فه‌تبار نابن (له ڕۆژی قیامه‌ت و لێپرسینه‌وه‌دا).